Australijan Open Autor:Miloš Ljubisavljević, Nebojša Todorović15. jan. 202221:12 > 21:13\nSrpski teniser Novak Đoković ušao je u dan odluke kada će se znati da li igra na Australijan openu ili ne. Sve će biti poznato oko ponoći po srpskom vremenu, a do tada sva dešavanja iz Melburna pratite uz Nova.rs.\nĐokoviću je Aleks Hok, ministar za imigraciona pitanja Australije ukinuo vizu po drugi put i opet je primorao Srbina da se obrati sudu.\nSa onog u Melburnu je nadležnost prebačena na federalni, pa smo u petak saznali i ime novog sudije koji menja Entonija Kelija.\nNjegovo ime je Dejvid Džon O'Kalahan i on bi trebalo da odlučuje da li će Novaka deportovati. O'Kalahanu su se u međuvremenu pridružila još dvojica kolega iz pravne struke Džejms Alsop i Entoni Besanko.\nNovaka očekuje razgovor sa imigracionom komisijom, pa završni čin sudske drame koja će se ovog puta odražti na višoj instanci, saveznom sudu.\nNadal: Novak nije veći od Australijan opena, bilo bi OK i bez njega\nVIDEO Pojavio se snimak odvođenja Novaka u pritvor\nFOTO Đoković vraćen u pritvor sa migrantima, nastavlja se tortura\n19.30 Razlozi iz kojih Australija strahuje od deportacije Đokovića\nPostoje dva, a o tome smo pisali u posebnom tekstu.\n17.30 Žastin Enan ekskluzivno za Nova.rs govorila o Đokoviću\n"Nikada nisam bila u ovakvoj situaciji, ali samo možemo da zamislimo kako mu je. Novak je mentalno izuzetno snažan i voli da se bori, to je u njegovoj ličnosti."\nKompletan intervju možete da pročitate na linku ovde.\n17.19 "Novak možda sebi naneo nepopravljivu štetu"\nU novom tekstu objavljenom na Njujork Tajmsu pod naslovom "Novak Đoković, majstor terena nastavlja da pravi greške van njega", novinari ovog lista su nastavili sa napadima na najboljeg tenisera planete. Ovot puta, Majkl Stajnberger je "opleo" po prvom teniseru planete, kog je svrstao u "desno krilo":\n"Novakovo odbijanje da kapitulira pred vladom Australije stvorilo je od njega mučenika u očima nekih desno-orjentisanih ljudi, kao i onih koji se protive vakcinaciji", navedeno je u tekstu.\n16.19 Advokati Australije na Novakovoj strani\nAlijansa advokata Australije stala je na stranu Novaka Đokovića u njegovoj borbi da ostane i takmiči se na Australijan openu.\n"Jedan od najopasnijih aspekata Đokovićevog slučaja jeste spremnost federalne vlade da oceni da je neko rizik za javni red samo na osnovu toga što vlada pretpostavlja da čovek ima neko mišljenje. Orvelijanski je i duboko uznemirujuće da se to dešava u društvu koje je navodno posvećeno slobodi govora i slobodi misli", rekao je portparol te organizacije Greg Barns.\n15.30 "Đokovića koriste kao političkog piona"\nNekadašnji američki teniser Mardi Fiš ističe da je politika umešala prste u situaciju sa Novakom Đokovićem u Australiji.\nFiš je bio na meti Noletovih navijača jer se na Tviteru šalio po pitanju o kojem priča cela planeta, ali se uozbiljio.\n„Ovde se mnogo šalim, ali ono što se sada dešava sa Novakom Đokovićem čini se smešnim, koriste ga kao političkog piona. Ne pišite mi komentare o vakcinisanju i nevakcinisanju, on je ljudsko biće", napisao je Fiš, nekada sedmi teniser sveta i sada selektor teniske reprezentacije SAD.\n14.44 Dokumenti: Ðoković nije opasnost po stanovnike, iako je nevakcinisan\nZvaničnici Ministarstva zdravlja Australije, u zvaničnoj dokumentaciji dostavljenoj Sudu, ističu da Novak Ðoković ne predstavlja opasnost po državu.\nRanije je objavljeno da je Ðoković 16. decembra dobio pozitivan test na koronavirus, a negativan je bio 22. decembra. Od 27. decembra je asimptomatičan, pa se postavlja pitanje kako on može da bude pretnja po okolinu.\n"Koristeći gore navedene pretpostavke, možemo da potvrdimo da je Novak Ðoković bio zaražan virusom korona, pa iako je nevakcinisan, ovo znači da je zaštićen od kovida tokom narednih nekolko meseci", navodi se u sudskoj dokumentaciji.\n13.50 Mirno u Melburnu\nUtihnula su malo dešavanja iz Australije, logično, jer je tamo uskoro ponoć... Nema sumnje da će biti i te kako burno od samog jutra po lokalnom vremenu, do tada i dalje pratimo sva dešavanja u vezi sa suđenjem Đokoviću i glavno pitanje ostaje da li će krenuti po rekordnu, 21. grend slem titulu.\n13.23 "Zašto rukometaši ne bi nosili majice sa Novakovim likom"\nNova podrška Noletu stiže od Dragane Cvijić, srpske rukometašice, koja je imala zanimljivu ideju.\n"Zašto RSS ne organizuje da na zagrevanju danas nose svi majice sa Novakovim likom. Sigurna sam da bi isto to uradio da neko od naših sportista ima ovakav ili sličan problem", napisala je Dragana Cvijić na Tviteru.\nFoto: Tviter @cvijic_dragana\n13.06 Kirjos otkrio privatnu prepisku sa Novakom\nNik Kirjos otkrio je da mu je Novak poslao poruku zbog dešavanja u Australiji i podrške.\n"Lično me je kontaktirao Novak putem Instagrama. Napisao mi je: 'Hvala što si uz mene', jer nije očekivao da ću baš ja izaći u medije i reći sve što sam rekao", objasnio je Kirjos.\n12.40 Hrvatski fudbaler podržao Novaka: Ne znaju da gube 0:2\n"Veliku podršku šaljem Novaku. Ne daj se, izdrži još ovo malo torture u 21. stoleću. Ne znaju oni da gube već 0:2", napisao je Dejan Lovren na Tviteru, hrvatski štoper koji je i ranije podržavao najboljeg tenisera sveta.\n12.21 Zverev se čuo sa Novakom: Australijanci drame samo zato što je Đoković\nNemački teniser Aleksandar Zverev stao je u odbranu Novaka Đokovića, i to kako niko nije do sada. Osvajač olimpijskog zlata iz Tokija otkrio je i da se čuo sa najboljim teniserom sveta.\n11.39 Ko su trojica sudija u „slučaju Đoković“ i zašto to odgovara Novaku\nNa Federalnom sudu će o Novakovoj sudbini odlučivati Džejms Alsop, jedan od glavnih sudija Federalnog suda, a tročlano veće čine još i Dejvid O'Kalahan i Entoni Besanko, a zašto je to dobro za Đokovića?\n11.30 Novakovih 10 dana pakla koje nikad neće zaboraviti\nĐoković je prošao kroz 10 dana administrativnog pakla zbog dolaska u Australiju uz medicinsko izuzeće i bez sumnje će zauvek pamtiti sve što mu se događalo u Melburnu na startu ove godine.\n11.12 Cicipas nije hteo da priča o Đokoviću\nStefanos Cicipas nije hteo mnogo da priča o Novaku Đokoviću u Australiji, već je pokušavao da vrati priču na tenis, na konferenciji za medije u Melburnu.\n"Nisam ovde da pričam o Đokoviću, već samo o tenisu", rekao je Grk, ali je dobio novo pitanje u vezi sa situacijom najboljeg tenisera sveta i australijskih vlasti.\n"Neću da lažem, to je na svim vestima poslednjih nekoliko nedelja, dobilo je veliku pažnju. Očigledno je da mnogi pričaju o tome. Zato sam ovde da pričamo o tenisu, jer se o njemu nije pričalo dovoljno u poslednje vreme što je šteta".\n10.49 Kirjos o Noletu kao nikad: Šetao bih s njegovom maskom na licu\nNik Kirjos je rekao da bi voleo da Novak Đoković osvoji Australijan open i imao je poruku koju niko nije očekivao, jer je bio jedan od najvećih kritičara prvog reketa sveta.\n"Želim da je****o osvoji Australijan open i da potom šetam sa majicom na kojoj piše 'idemo' i sa maskom Novak Đoković. Bilo bi je***o sjajno", glasan je Kirjos.\n10.39 Medvedev se pobunio zbog Novaka, ima pitanje za vlasti Australije\nRuski teniser Danil Medvedev govoreći o slučaju Novaka Ðokovića u Australiji upitao je šta je pravi razlog za ukidanje vize.\n10.20 Osaka: Tužno je da Novaka neki pamte na ovaj način\nJapanska teniserka Naomi Osaka smatra da njeno mišljenje u vezi sa slučajem Novaka Ðokovića nije važno, ali da je cela sitaucija tužna.\n"Iskreno, mislim da moje reči nisu važne, čak iako govorim ono što mislim. Videla sam ljude koji stave sebe na jednu stranu, a druge kako biraju drugu. Jedno mišljenje neće promeniti ništa, prouzrokovaće samo dalje kontroverze. Mislim da je ovo nesrećna situacija. On je sjajan igrač i pomalo je tužno da ga neki pamte na ovaj način. Ali isto tako mislim da to nije do nas igrača, nego na vladi Australije kako će odlučiti o svemu. Znam kako je biti u situaciji gde stalno pričaju o tebi, gde vidiš komentare drugih igrača. To nije baš najajlepši osećaj, ali pokušavate da ostanete pozitivni", rekla je Osaka u Melburnu.\n10.16 Novak do suđenja boravi u migrantskom pritvoru\nĐoković je prebačen u hotel Karlton Park, u tom hotelu bio je dok je trajao petodnevni imigracioni pritvor pre prvog saslušanja pred sudom, a biće i do večeras po našem, odnosno tokom večeri i noći po lokalnom vremenu, sve do konačnog suđenja.\nFoto: Tanjug / Channel 9 via AP\n10.05 Nadal: Novak nije veći od Australijan opena, bilo bi OK i bez njega\nŠpanski teniser Rafael Nadal poslao je poruku da je niko, pa ni Novak Đoković nije "veći" od Australijan opena. Španac napominje da mu je svejedno da li će Đoković igrati u Melburnu.\n09.48 „Gde su srpski teniseri da se jave zbog Novaka?“\nLegendarni teniski trener, Goran Bubanj, prisetio se situacije Nikole Pilića i bojkota Vimbldona, a onda žestoko udario na srpske tenisere zbog svega što se dešava Novaku Đokoviću u Australiji.\n"Gde je Lajović, Krajinović, Kecmanović koji treba da igra protiv Novaka Đokovića?", poručio je Bubanj gostujući u emisiji na RTS.\n09.20 Hrvatski trener Filip Serdarušić "proteran" zbog Novaka\n"Na dan dolaska Novaka Đokovića, u deset uveče su me pozvali iz Imigracionog centra da sutra dođem na razgovor. Teniski savez Australije poslao je automobil po mene sat vremena pre četvrtfinalnog meča mog brata Nina, trebalo je da se do 17 sati pojavim tamo", rekao je Serdarušić za Sport klub i kaže da je mogao da se prijavi za novu vizu ili da ode. Odlučio je da ode, jer kaže da nije dovoljno veliki kao Đoković da se bori protiv Australijanaca.\n09.12 Novak "obrisan" sa Australijan opena\nNovaka nema u žrebu sa Kecmanovićem?, Foto: Printscreen Flashscore\n09.07 Poznat je termin kada će se odlučivati o Novakovoj sudbini u Melburnu\nOdređeno je da to bude 23.30 po srpskom vremenu u subotu na nedelju, što je u nedelju od 9.30 po lokalnom vremenu u Australiji.\n09.00 Dobro nam došli u blog posvećen problemu u kom se našao Novak Đoković\nSa nama možete da pratite situaciju u kojoj se našao najbolji teniser planete.\nAleks HokAustralijan openblog uživoDEPORTACIJANovak Đoković


ODBAČEN ZAHTJEV MMF O DOKAPITALIZACIJI BANAKA PRIVATNIM NOVCEM\nBRISEL, 30. AVGUSTA /SRNA/ - Evropska unija odbacila je zahtjev predsjednice Medjunarodnog monetarnog fonda Kristin Lagard da se evropske banke što hitnije dokapitalizuju privatnim novcem.\nAmadej Altafaj-Tardio, portparol evropskog komesara za privredne i monetarne poslove Olija Rena, rekao je da su banke bolje kapitalizovane nego godinu prije te da se o rezultatima posljednjeg testa otpornosti evropskih banaka raspravljalo sa MMF-om i da tada niko nije iznio prijedlog o dokapitalizaciji.\nUlagači nisu povjerovali tom testu, pa su francuske banke predvodjene Sosijete Ženeralom prije nekoliko dana bile prisiljene da dokazuju da im ne prijeti nestašica novca, a Evropska centralna banka počela je da kupuje italijanske i španske obveznice kako bi spriječila širenje kreditne krize.\nBroker Centar banke Matko Bošković smatra da izjave direktorice MMF-a neće negativno uticati na evropska tržišta kapitala.\nOn ističe da se MMF već duže zauzima za strožu regulativu i dokapitalizaciju banaka u cijeloj evrozoni.\nPrema njegovim riječima, pozivanje privatnog sektora može da se tumači kao njihov pokušaj vršenja pritiska na banke radi smanjenja rizičnih i spekulativnih ulaganja, a na taj način i sprečavanje neke buduće krize.\n"Ulazak privatnog kapitala, vjerojatno, bi značio njegovo vadjenje s puno više pažnje, a iz cijele priče izbacila bi se država (Francuska, Njemačka) koja je dosad uvijek stajala iza velikih banka i novcem poreskih obveznika garantovala njihovo spašavanje te opraštala nepotrebne rizične poteze", objašnjava Bošković.\nOn smatra, medjutim, da je teško zamisliti prihvaćanje scenarija Kristin Lagard sve dok Žan Klod Triše i Evropska centralna banka govore da nema straha od finansijskog kolapsa evropskih banaka.\nEU će zbog toga svu energiju pokušati da usmjeri na raspravu o uvodjenju evropskih obveznica, prijedlogu koji ima jake blokove pristalica i oponenata.\nVELIKI ASTEROID PROŠAO PORED ZEMLjEJAŠAREVIĆ HTIO DA POGINE ŠEHIDSKOM SMRĆUDODIK SUTRA SA LIBERMANOMSPOROVI TEŠKI DVIJE MILIJARDE MARAKANERIJEŠENO VIŠE OD HILjADU ZLOČINA NAD SRBIMAHTIO DA SPRIJEČI PRENOŠENjE DOKUMENTACIJE O ZLOČINIMA U SUDInstitucije BiH ne žele da štede7891011121314151617


Saudijski ministar Al-Rabiah: Vakcinisanje obavezno za sve koji žele raditi na organizaciji hadža – Hadž i umra BiH\nSaudijski ministar zdravlja, dr. Tevfik Er-Rebi'a, naredio je da angažovanje učesnika u organizaciji i realizaciji hadža bude uslovljeno vakcinisanjem protiv virusa Covid-19, ističući da bi to mogao biti i eliminatorni uslov za zapošljavanje – navodi saudijski list Okaz.\n– Morate se na vrijeme pripremiti da biste osigurali radnu snagu potrebnu za funkcionisanje zdravstvenih kapaciteta u Meki, Mešairima (Arefat, Muzdelifa i Minna) i Medini, kao i na graničnim prelazima za hadžije u sezoni hadža za godinu 1442. (2021) – upozorava ministar Al-Rabiah, prenosi Okaz.\n– U skladu s tim, imajte na umu obavezu primanja vakcine protiv virusa Covid-19, za sve koji žele raditi na hadžu, jer je to jedan od eliminatornih uslova za učestvovanje u sezoni hadža – ponovio je dr. Tawfiq Al-Rabiah, saudijski ministar zdravlja, prenosi Okaz.


„Orlovi“ poraženi od Španije | BeliOrlovi.rs\n„Orlovi“ poraženi od Španije\n26. maja 2012 - 21:09|Analiza, Prijateljska utakmica, Srbija-Španija 2012|Komentari\nFudbaleri reprezentacije Srbije poraženi su u susretu protiv Španije.\nSrbija je igrala solidno, stvarala je prilike ali se dominacija Španije na sredini terena jasno videla, Španci su imali dosta pokušaja iz šuteva sa distance, kao i kontra napade posle grešaka defanzivnih fudbalera.\nS obzirom na renome naših današnjih protivnika ne možemo da kažemo da smo bili nadigrani, ali rezultat se u fudbalu pamti. Sa druge strane selektor Visente Del Boske nije mogao da računa na Fernanda Toresa koji je utakmicu posmatrao sa tribina AFG stadiona, i na fudbalere Barselone i Atletika B. jer su ti igrači, juče (petak), igrali u finalu Kupa Španije.\nU prvom poluvremenu nije bilo stopostotnih prilika, a utakmica je „prelomljena“ u 64. i 74. minutu. Duško Tošić je pogrešio a mogao je da bude krivac i u prvom poluvremenu. Gol je postignut posle nesmotrenosti na sredini terena, Alvaro Negredo mu je oduzeo loptu ali je, srećom, šutirao pored gola. Damir Kahriman je mogao da primi gol kada je Ćabi Alonso, sa više od pola terena, pokušao da lobuje Kahrimana ali je lopta otišla preko gola.\nU nastavku utakmice, Benjat je proigrao Hesusa Navasa, ovaj pobegao Tošiću a Adrijanu je bilo dovoljno samo da se pokloni i da savlada nemoćnog Kahrimana. Samo deset minuta kasnije, Adrijan pobegao Ivanoviću i iznudio penal. Na snimku se videlo da Ivanović nije skrivio penal, ali je kasnije Ivanović priznao da je zakačio španskog fudbalera a Santi Kazorla je potom rutinski postigao gol.\nKada govorimo o našem timu, za opravdanje možemo da uzmemo to što je u ekipi bilo promena a i bio je ovo debi novog selektora na klupi naše reprezentacije. U napadu se tražio Lekić, koji je uspeo da pobegne odbrani Španije ali je njegov gol poništen zbog ofsajd pozicije. Našeg selektora mnogo više trebaju da brinu greške fudbalera u odbrani, koje je Španija kaznila. Naši reprezentativci imaju priliku za popravni već u čevrtak, protiv reprezentacije Francuske a posle Španije, sledi nam susret u Stokholmu protiv Švedske.\nNavijači Srbije su bili i za pohvalu ali i za osudu. Sjajno su bodrili tim ali u jednom trenutku su i ubacivali pirotehniku u teren a spiker na stadonu je na srpskom heziku pripretio da će utakmca da se prekine ako nastavljaju sa ubacivanjem baklji.


Crno-bela nostalgija: Foto arhiva - Gabriel Cordova Cleverson Cleo\nFoto arhiva - Gabriel Cordova Cleverson Cleo\nCléverson Gabriel Córdova Cleo, brazilski napadač, rođen je 1985. godine u mestu Guarapuava u Brazilu. Posle igranja u par portugalskih i brazilskih klubova, dolazi u C. zvezdu u sezoni 2008/09, a naredne sezone prelazi u Partizan, što je bila najveća transfer-senzacija od prelaska Milka Đurovskog u Humsku 1, 1986. godine. Svoj golgeterski potencijal je brzo počeo da pokazuje, spektakularnim golovima protiv Rila, ali i C. zvezde i ostalih srpskih klubova. Sav raskoš svog talenta je pokazao u sezoni 2009/10, kada je postigao 10 golova u kvalifikacijama i u grupnoj fazi Lige šampiona (posebno su bitni bili golovi Anderlehtu, jedan u Beogradu i dva u Briselu), pa je sa 6 golova prethodne evropske sezone, sa ukupno 16 golova postao najbolji strelac Partizana u evropskim takmičenjima! Svojim nenametljivim i skromnim ponašanjem, i naravno fudbalskim kvalitetima, zadobio je simpatije svih Partizanovih navijača. Nažalost, u Partizanu je ostao mnogo kraće nego što su to navijači želeli, pa se posle jedne i po sezone u crno-belom dresu preselio u Kinu, u klub Guangžu Evergrande. Uz Moreiru i Diaru, Kleo je svakako najbolji stranac koji je ikada igrao za Partizan, mada je i to "stranac" relativno jer je Kleo dobio srpski pasoš. U sećanjima navijača Partizana ovaj fudbaler će uvek imati posebno mesto.\nJoš jedan neverovatan gol, "makazice" protiv kulskog Hajduka...\nPosted by Aleksandar Pavlovic at 10:49\nLabels: Cleo, foto arhiva A - F, najbolji strelac


Otežano izdavanje ličnih dokumenata zbog tehničkog problema sa bazama podataka IDDEEA\nBiH 13. Mart 2018.\nNa lokacijama Ministarstva unutrašnjih poslova Republike Srpske za izdavanje ličnih dokumenata otežan je rad zbog tehničkog problema sa bazama podataka koje su u nadležnosti Agencije za identifikaciona dokumenta, evidenciju i razmjenu podataka BiH, rečeno je u MUP-u.\nPortparol MUP-a Srpske Danica Gnjatović rekla je da na lokacijama naizmjenično rade različiti šalteri za zaprimanje zahtjeva i za izdavanje ličnih dokumenata.\nOna je pozvala građane da budu strpljivi prilikom čekanja na lokacijama za izdavanje dokumenata, te da prije dolaska provjere status dokumenata.\nGnjatovićeva je podsjetila da se status dokumenta može provjeriti posredstvom SMS servisa na broj 091 110 122 ili da kontaktiraju policijske uprave.\n"Građani će blagovremeno biti obaviješteni kada problem bude uklonjen", rekla je Gnjatovićeva.\nOtežan rad zbog tehničkog problema sa bazama podataka IDDEEA traje od četvrtka, 8. marta.


Godišnji izveštaj EK o napretku Srbije, CG\nSrbija treba da nastavi putem kojim se kreće, značajni rezultati su postignuti, otvorena četiri poglavlja pregovora o prijemu u EU, dok će otvaranje novih pregovora zavisiti od napretka u normalizaciji odnosa sa Prištinom, rečeno je, izmedju ostalog, u Briselu tokom predstavljanja Godišnjeg izvještaja Evropske komisije o napretku Srbije.\nSrbija nastavlja da napreduje kad je riječ o političkim i ekonomskim kriterijumima za ocjenu napretka zemalja kandidata. Najbolje ocijenjeni elementi su ekonomsko upravljanje zemljom, reforma državne uprave, kao i konstruktivna uloga Srbije u saradnji u regionu.\n"Srbija treba da nastavi sa reformama posebno na polju vladavine zakona, a mislim da je dobro naglasiti da se popravljaju i ekonomski pokazatelji, a to je važno jer ako gledate rast duga, on se udvostručio tokom prošlih pet godina, ali sada je zaustavlje, raste bruto-nacionalni dohodak, dakle, riječ je o obećavajućim znakovima. Srbija treba i da ojača svoju ulogu u regionu. Nadam se da predstojeći predsjednički izbori ne vode zaustavljanju svih ovih napora. Ljudi bi mogli da koriste više populističku, nacionalističku retoriku koja definitivno nije od koristi", kaže komesar za pregovore o proširenju, Johanes Han.\nNapredak Srbije u pregovorima je direktno povezan sa napretkom u normalizaciji odnosa sa Prištinom, naglašava se, što čini neizvjesnim njihov nastavak. Medjutim prema evropskom komesaru, još uvijek ima prostora da Srbija sa svoje strane učini nešto.\n"Na primjeru komunikacija, Srbija može sama da ispuni dogovoreno, dok sa druge strane i Kosovo treba da načini korake ka uspostavi ZSO", kaže Han.\nNezvanično se saznaje da su odredjeni pomaci u dijalogu ipak načinjeni što, tvrdi se u EK, stvara mogućnost da se nova poglavlja pregovora otvore još tokom ove godine.\nKada je o CG riječ, ističe se napredak zemlje u reformama i evropskim integracijama, posebno u vladavini zakona, borbi protiv korupcije i organizovanog kriminala, konstatuje činjenica da održani izbori, te ukazuje na nastavak posla.\n"Činjenica da je CG, uprkos prtiscima, nastavila sa kretanjem evropskim piutem, mora biti posebno naglašena", ističe Han.\nI konačno, koliko će američki izbori uticati na evropskol-američko partnerstvo kada je Zapadni Balkan u pitanju?\n"Prerano je govoriti o tome, ali ako uzmemo u obzir prve izjave novoizabranog predsjednika, onda mislim da treba očekivati nastavak saradnje a mi, prije svega Evropa smo iznimno fokusirani, opredjeljeni radu na ZB, mi smo tu više angažovani u vlastitom interesu i to će se svakako nastaviti", zaključuje Han.\nVučić: Srbija je lojalan partner EU\nSrbija je zabeležila održiv napredak na putu ka Evropskoj uniji, što je dovelo i do otvaranja prva četiri poglavlja, izjavio je danas šef Delegacije EU u Srbiji Majkl Devenport i dodao da je Srbija pohvaljena za ekonomski napredak, reformu javne administracije i ulogu u suočavanju sa migrantskom krizom.\nPredajući godišnji izveštaj Evropske komisije o napretku Srbije za 2016. premijeru Srbije Aleksandru Vučiću, Devenport je ukazao i na to šta je Evropska komisija preporučila srpskim vlastima.\n"Potrebno je da to bude praćeno reformom u oblasti vladavine prava, stvaranjem novih radnih mesta i povećanjem zarada", poručio je Devenport.\nIzveštaj je u dobroj meri realističan i ozbiljno sastavljen, ocenio je premijer Srbije Aleksandar Vučić i napomenuo da to ne znači da mora da se saglasi sa svim što je u tom dokumentu EU o Srbiji napisano.\n"Za nas je veoma važno da gotovo u svim poglavljima ostvarujemo napredak. Za nas je od izuzetnog značaja da EU veoma pozitivno ocenjuje našu političku ulogu u regionu, našu političku ulogu u mograntskoj krizi", rekao je premijer Srbije.\nVučić je ponovio da Srbija jeste na evropskom putu, da želi da bude deo tog društva, da je Srbija lojalan partner EU i da veruje da to uviđaju i mnogi predstavnici članica Unije. Ujedno, on je izrazio nadu da će nova poglavlja u pregovorima sa EU biti uskoro otvorena.\nIzvještaj o napretku Crne Gore ka EU predstavljen u Podgorici\nŠef Delegacije EU u Crnoj Gori Aivo Orav istakao je da je potrebno rezultata u vladavini prava, da je izbore karakterisalo generalno poštovanje osnovnih sloboda, te da se od nadležnih institucija očekuje da brzo istraže navodne neregularnosti.\nU Crnoj Gori je potrebno brzo formirati novu vladu i krenuti naprijed na putu ka Evropskoj uniji i ozbiljno se pozabaviti borbom protiv korupcije i problemima u ekonomskoj oblasti, poručio je šef Delegacije EU u Podgorici, Aivo Orav na pres konferenciji, nakon što je premijeru Milu Đukanoviću uručio primjerak Izvještaja o napretku.\nOn je, predstavljajući Izvještaj Evropske komisije o Crnoj Gori za ovu godinu, rekao da je u većini oblasti ostvaren napredak. Pojedinačno, rekao je da je država “umjereno” spremna na polju javne uprave i pravosudnog sistema, da je postigla “određeni nivo” spremnosti u borbi protiv korupcije i organizovanog kriminala, kao i slobodnog izražavanja i da igra konstruktivnu ulogu na polju regionalne saradnje.\n„Naravno, ima mnogo otvorenih pitanja koja se moraju rješavati i na kojima se mora raditi“, kazao je Orav.\nOn je poručio da ne žele samo da kritikuju, ali da je suština kritike da pomognu vladi, opoziciji, civilnom društvu, novinarima, da „poguraju stvari“ i riješe probleme da bi se Crna Gora bolje pripremila za članstvo.\n„Rekao bih da je sada važno brzo formirati vladu kako bi se krenulo naprijed na putu ka EU. Drugo, ono što je važno je ozbiljno se pozabaviti borbom protiv korupcije i treće – pozabaviti se problemima u ekonomskoj oblasti“, naveo je Orav.\nOn je poručio da organizovani kriminal i korupcija predstavljaju problem u svakoj državi.\n"Moramo na vrlo ozbiljan način rješavati tu problematiku. Problemi koji postoje u Crnoj Gori vezano za to već su naglašavani u prethodnim izvještajima, kao i u ovom, i institucije za borbu protiv toga postoje, ali treba da se protiv tih pojava bore na mnogo ozbiljniji način“, kazao je Orav.\nOn je, odgovarajući na pitanje o hapšenjima na dan izbora, rekao da je potrebna brza istraga i da se moraju sagledati činjenice, nakon čega će donijeti određene zaključke.\nŠto se tiče ekonomije, fiskalna pozicija Crne Gore je pogoršana, a povećani nivo javnog duga predstavlja izazov za fiskalnu održivost. Treba preduzeti mjere da se ograniči trenutna potrošnja i poboljša naplata prihoda, rekao je Orav.\nOrav je poručio da Izvještaj treba da čitaju zaposleni u vladi, prevashodno oni koji će biti u novoj vladi.\n„Nadamo se da će taj dokument biti osnova za akcioni plan, odnosno za način rada i postupanje u idućoj godini, za rješavanje onih stvari koje smo istakli i sve će biti jako bitno. Mi uvijek ne hvalimo, ali stvari koje moraju da se rješavaju je lako prepoznati i staviti ih u akcioni plan Crne Gore za dalje postupanje“, naveo je on.


Kontinuitet medalja na nacionalnom nivou | VAmedia - info portal Kontinuitet medalja na nacionalnom nivou\n17/05/2022 17/05/2022 Нема коментара на Kontinuitet medalja na nacionalnom nivou\nU subotu je u Somboru održano Prvenstvo Srbije u rvanju za uzrast starijih pionira i veterana.\nNa radost celog kluba zabeležen je i nastup veterana rvačkog sporta Saše Radovanovića koji u kategoriji do 130 kilograma zauzeo drugo mesto.\n“Zadovoljni smo ostvarenim na ovom turniru, najvažnije je da je nastavljen kontinuitet osvajanja medalja u svim uzrasnim kategorima na nacionalnom nivou. Ono što je za ponos da su momci motivisani, daju sve od sebe da odbrane boje svog kluba i grada. Rezultati pokazuju da sve ide u dobrom smeru ali naravno uvek može bolje. Nastup veterana pokazuje da je rvanje deo sportske kulture u Valjevu i nadamo se da će pokrenuti još više veterana našeg sporta da nam se priključe u radu. Narednog vikenda očekuje nas kruna ove sezone, a to je seniorsko Prvenstvo Srbije u Subotici.”


Strategija zaštite na radu u Republici Srpskoj\nVlada Republike Srpske usvojila je Strategiju zaštite na radu u Republici Srpskoj za period od 2021. do 2024. godine, prvi dokument iz ove oblasti. Opšti cilj Stretegije jeste očuvanje i unapređenje zdravlja radno aktivnog stanovništva - bezbjedna i zdrava radna mjesta za sve zaposlene u Republici Srpskoj.\n10. oktobar obilježava se svake godine kao Svjetski dan mentalnog zdravlja a za cilj ima podizanje svijesti o problemima mentalnog zdravlja.\nProblemi mentalnog zdravlja u radnom okruženju su sve češći i posljedično dovode do smanjene produktivnosti na poslu i čestih odsustvovanja zaposlenih čime se stvaraju veći troškovi u poslovanju. Istraživanja pokazuju da su mentalni poremećaji drugi po redu (iza kardiovaskularnih oboljenja) na popisu uzroka radne nesposobnosti, odnosno hroničnog obolijevanja.\nMobilni tim za vakcinaciju protiv COVID-19 Zavoda za medicinu rada i sporta Republike Srpske počeo je od danas revakcinaciju zaposlenih u privrednim subjektima u Republici Srpskoj. Proces revakcinacije radnika započeo je u preduzeću „SHP Celex“ u Banjoj Luci, u kojem se 15. jula ove godine počelo i sa sprovođenjem procesa vakcinacije zaposlenih u privredi protiv virusa korona.\nImunizacija radnika u realnom sektoru Republike Srpske\nZavod za medicinu rada i sporta Republike Srpske odazvao se pozivu Ministarstva zdravlja i socijalne zaštite Republike Srpske i Republičkog štaba za vanredne situacije i uključio u proces imunizacije privrednih subjekata.\nU saradnji sa resornim ministarstvom, Institutom za javno zdravstvo RS, Privrednom komorom RS i Unijom udruženja poslodavaca Republike Srpske svakim radnim danom obavlja se vakcinacija radnika realnog sektora u Banjoj Luci. Uskoro se očekuje veći angažman i u drugim krajevima Republike Srpske.\nEdukacija iz osnovne životne podrške - BLS\nU prostorijama i organizaciji Univerzitetskog Kliničkiog centra Republike Srpske i u saradnji sa Resuscitacionim Savjetom Republike Srpske obavljena je teorijska i praktična obuka iz Osnovne životne podrške , BLS (Basic Life Support) za 15 radnika Zavoda za medicinu rada i sporta RS.


Početna Knjige Arhitektura i urbanizam KLASICIZAM U DOMAĆOJ ARHITEKTURI XIX I XX VEKA\nKlasicizam u arhitekturi Srbije nedovoljno je istražena istorijska pojava, iako je znatno uticala na razvoj domaće arhitektonske teorije i prakse. Osvetljavanje i vrednovanje dometa ovako važnog stila novije domaće arhitekture omogućuje da se rekonstruiše precizna linija razvoja istorijskog nasleđa novijeg doba. To je stil sa kojim se arhitektura Srbije srela posle dobijanja određenih sloboda unutar Osmanske carevine i prvi je iskorak van granica tradicionalne balkanske gradnje. Malo zastupljen na samom početku, pre svega zbog ograničavajućih ekonomskih i političkih faktora, klasicizam u Srbiji dobija puni zamah posle nešto više od pola veka, ovog puta kroz forme obnovljenog klasicizma, aktuelnog između dva svetska rata. Štaviše, objekti podignuti u ovom periodu dali su pečat centru Beograda i kao takvi postali su jedan od kamena međaša srpske arhitekture.


Merkel: Poseta Moskvi važan događaj\nNemačka kancelarka Angela Merkel izjavila je da pridaje veliku važnost svojoj poseti Moskvi 10. maja, kada će odati poštu svim žrtvama Drugog svetskog rata.\n"Za mene će put u Moskvu 10. maja biti veoma važan trenutak", rekla je Merkolova u videu objavljenom na sajtu nemačke vlade.\nOna je dodala da je, uprkos razmimoilažanjima Moskve i Berlina, između ostalog povodom ukrajinske krize, "veoma važno" da 10. maja s ruskim predsednikom Vladimirom Putinom položi venac na grob Neznanog junaka, u čast milionima žrtava Drugog svetskog rata "za koje je Nemačka preuzela odgovornost".\nMerkelova je to kazala iako je među zvaničnicima koji su odbili poziv da 9. maja učestvuju na vojnoj paradi u Moskvi, gde će Rusija obeležiti pobedu u Drugom svetskom ratu.\nFrancuski predsednik Fransoa Oland i britanski premijer Dejvid Kameron takođe su dali do znanja da neće doći na ceremoniju. Neće biti prisutan ni američki predsednik Barak Obama, a Bela kuća navela je da on u maju ne planira putovanje u Rusiju.\nPutinov portparol Dmitrij Peskov potvrdio da je će se ruski predsednik i Merkelova sastati u Kremlju 10. maja i da će kasnije održati zajedničku konferenciju za novinare.\nAngela Merkel i Vladimir Putun poslednji put su se sastali u februaru u Minsku gde je bila okupljena Normandijska četvorka (Rusija, Francuska, Nemačka i Ukrajina), a razgovaralo se o mogućim rešenjima ukrajinske krize.


Srbija sve više prati svetske trendove i postaje digitalna zemlja – In Medija\nSrbija sve više prati svetske trendove i postaje digitalna zemlja\nU Beoekspo centru u Beogradu održava se konferencija pod nazivom „Nove tehnologije u obrazovanju 2017“ posvećena upotrebi informaciono-komunikacionih tehnologija (IKT) u obrazovanju.\n“Kada kažemo e-obrazovanje, ne mislimo samo na upotrebu računara kao sredstva koje koristimo pri učenju, već i na stvaranje infrastrukture koja će omogućiti primenu savremenih uređaja u nastavi, zatim stvaranje sigurnog i bezbednog internet okruženja za decu, usmeravanje dece na edukaciju u konkretnim oblastima koje su tražene kako u našoj zemlji tako i na svetskom tržištu rada.”, istakao je pomoćnik ministra Sava Savić na svečanom otvaranju konferencije i sajma.\nUvodno obraćanje na četvrtoj po redu konferenciji posvećenoj upotrebi IKT-a u obrazovanju imali su pomoćnik ministra Sava Savić, Kler Sirs iz Britanske ambasade, Jelena Jovanović iz Privredne Komore Srbije, Ivan Sekulović iz Tima za socijalno uključivanje i smanjenje siromaštva i Nemanja Đorđević iz Centra za promociju nauke, uz obraćanje državne sekretarke Ministarstva prosvete, nauke i tehnološkog razvoja Gordane Predić i ambasadora Velike Britanije u Srbiji Denisa Kifa.\nTokom uvodnog izlaganja Savić je naglasio da je vizija Ministarstva digitalna Srbija, a u prilog tome govore i podaci da današnje generacije odrastaju u digitalnoj kulturi gde 90% dece školskog uzrasta ima pristup internetu, 63% učenika poseduje pametni telefon, a 54% i sopstveni IT uređaj.\nKonferencija i sajam traju od 9. do 11. februara 2017. godine i imaju za cilj da podstaknu kretivnost i inovacije i osavremene proces učenja.\nPomoćnik ministra Sava Savić tokom prvog dana trajanja konferencije i sajma održao je prezentaciju na panelu sa temom „Digitalno znanje – gde smo trenutno i čemu težimo?“\nU Srbiji je moguće IKT studirati na više od 40 fakulteta i visokih škola, dok je u osnovnim školama informatika i računarstvo izborni predmet, rekao je Savić i dodao da težimo uvođenju informatike i računarstva kao obaveznog predmeta za učenike od petog razreda osnovne škole, čime će se povećati kapacitet učenika koji mogu da se upišu na tehničke fakultete, a samim tim i stvoriti kadar za rad u IT industriji, koji je i danas u deficitu.\n„Više od polovine projektovanih novih radnih mesta u oblasti nauke, tehnologije i inženjeringa su računarske profesije.“, rekao je Savić.\nKonferencija i sajam nastoje da pomognu razvoj nastavnog i nenastavnog osoblja u predškolskim ustanovama, školama, univerzitetima i drugim organizacijama koji se bave obrazovanjem kako bi na što bolji način iskoristili mogućnosti koje nove tehnologije pružaju.\nPomoćnik ministra je rekao i da Ministarstvo već dugi niz godina sprovodi programe namenjene jačanju digitalnih kompetencija nastavnika, poput nagradnog konkursa „Digitalni čas“ u okviru koga je napravljena baza od 1.083 radova koji su objavljeni u zborniku i dostupni na sajtu Ministarstva, a cilj je, kako je poručio Savić, nastaviti kontinuitet u organizaciji ovih konkursa, kao i uspešnu saradnju sa Ministarstvom prosvete kako bi podstakli nastavnike na što veću upotrebu ikt alata, kako u informatičkim, tako i u neinformatičkim predmetima.\nPo rečima Save Savića, cilj Ministarstva nadležnog za telekomunikacije i informaciono društvo je i povezivanje svih osnovnih i srednjih škola na internet. Naime, Ministarstvo je realizovalo projekat proširenja broja edurom pristupnih tačaka u visokoškolskim i naučnim institucijama u 50 gradova u Srbiji, kojih sada ima preko 180. Edurom svojim korisnicima u ukupno 82 zemlje omogućava besplatan pristup bezbednom internetu sa preko 19.500 lokacija unutar univerziteta, instituta, škola, biblioteka, ali i u javnim prostorima kao što su aerodromi, železničke stanice.\n„Težimo povezivanju svih osnovnih i srednjih škola na Akademsku mrežu Republike Srbije (AMRES). Ovim će škole dobiti stabilan, bezbedan i besplatan pristup internetu, aktivnu zaštitu i onlajn podršku, kao i mogućnost korišćenja međunarodnih usluga elektronske edukacije. Kroz ovaj projekat ranije instalirani digitalni kabineti dobijaju svoju punu svrsishodnost i omogućen je dalji razvoj IKT infrastrukture u školama u Srbiji.“, rekao je Savić.\nKao prioritet Ministarstva, pomoćnik ministra je istakao stvaranje sigurnijeg, odnosno bezbednijeg interneta za decu.\n„Ministarstvo je 2016. godine u okviru kampanje Pametno&bezbedno – Smart&safe pokrenulo projekat IT karavan. Tokom IT karavana je preko 5.000 učenika upoznato sa prednostima upotrebe interneta i novih tehnologija u obrazovanju, poslovanju i komunikacijama, ali i opasnostima koje se kriju usled njihove nepravilne i neusmerene upotrebe.“, rekao je Sava Savić.\nSavić je u vezi sa tim krajem ovog meseca najavio i početak rada Nacionalnog kontakt centra za bezbednost dece na internetu BIT, putem koga će se sprovoditi savetovanje dece, roditelja, učenika i nastavnika i svih građana, o prednostima i rizicima korišćenja interneta, ali i prijem prijava štetnog, neprimerenog i nelegalnog sadržaja i ponašanja na internetu, odnosno prijavljivanje ugroženosti prava i interesa deteta.\nTokom trajanja sajma preko 50 međunarodnih kompanija će predstaviti svoja tehnološka rešenja, a svoje ideje i iskustva iz ove oblasti sa publikom će podeliti 120 predavača iz Srbije, regiona i Velike Britanije. Za konferenciju i sajam akreditovano je preko 6 500 učitelja, nastavnika i prosvetih radnika.


Paragraf- Arhiva pravnih i ekonomskih vijesti na dan 24.03.2020.\n Tužilaštvo BiH saopštilo je da će odlučno procesuirati sve koji ugrožavaju zdravlje i bezbjednost građana, a posebno hitno će djelovati kada su počinioci službena lica.\nZAKON O ZDRAVSTVENOM OSIGURANJU: Zakonom se reguliše radno-pravni status radnika, koji su dobili rješenje nadležnog organa o izolaciji/karantinu\nNijedan radnik ne bi trebalo da dobije otkaz i oni poslodavci koji budu otpuštali zaposlene neće moći da računaju na pomoć Vlade Republike Srpske.\nODLUKA O PRIVREMENIM MJERAMA BANAKA ZA UBLAŽAVANJE NEGATIVNIH EKONOMSKIH POSLJEDICA UZROKOVANIH VIRUSNIM OBOLJENJEM COVID-19: Brojni preduzetnici u RS tražiće odgađanje vraćanja kredita\nJoš nije poznato koliko građana i privrednika će zatražiti od banaka privremeno odgađanje otplate kredita zbog pogoršane likvidnosti uzrokovane virusom korona. Međutm, poznato je da banke u Republici Srpskoj, po posljednjim podacima, od njih potražuju ukupno oko 4,41 milijardi konvertibilnih maraka.\nZAKLJUČAK O OGRANIČENJU I ZABRANI KRETANJA LICA NA TERITORIJI RS: Kretanje poslije 20 časova dozvoljeno licima koja imaju potvrdu poslodavca da u to vrijeme obavljaju posao\nZa vrijeme policijskog časa u Republici Srpskoj poslije 20 časova moći će da se kreću samo oni koji kod sebe imaju potvrdu poslodavca da u to vrijeme obavljaju posao.\nODLUKA O ZABRANI IZAZIVANJA PANIKE I NEREDA ZA VRIJEME VANREDNE SITUACIJE NA TERITORIJI RS: Zabranjuje se iznošenje ili prenos lažnih vijesti, tvrdnje kojima se izaziva panika ili teže narušava javni red i mir, te onemogućava ili značajnije ometa sprovođenje odluka i mjera državnih organa ili organizacija. Za kršenje ove odluke predviđene novčane kazne od 1.000 KM do 9.000 KM za fizička, pravna lica i druga odgovorna lica\nVlada Republike Srpske donijela je, na inicijativu MUP-a, Odluku o zabrani izazivanja panike i nereda za vrijeme vanredne situacije proglašene na teritoriji Republike Srpske.\nPRIJEDLOG ZAKONA O OBZEBJEĐENJU KVALITETA U VISOKOM OBRAZOVANJU RS: Cilj zakona je uspostavljanje kulture kvaliteta u visokom obrazovanju\nVlada Republike Srpske utvrdila je Prijedlog zakona o obzebjeđenju kvaliteta u visokom obrazovanju Republike Srpske.


Izabrani izvodjači za 2018.god | VAmedia - info portal\nIzabrani izvodjači za 2018.god\n14/11/2017 14/11/2017 Нема коментара на Izabrani izvodjači za 2018.god\nNa samom isteku ugovora za zimsko održavanje ulica i puteva grad izabrao izvodjače. Ulice će čistiti Ingrapomni, a Divčibare preduzeće „Cevas Co“\nNa raspisani tender grada za izbor izvodjača za zimsko održavanje , kako je Vamedia već izveštavala javilo se samo jedno preduzeće Ingrap omni sa ponudom 10 miliona višom od predvidjene. Pred gradom je u tom trenutku bilo nekoliko mogućnosti da najpre obori tender i raspiše novi , potom da udje u pregovrački postupak sa izvodjačem ili treća mogućnost za koju se grad odlučio da rebalansom obezbedi dodatna sredstva. Tako će na poziciji zimskog održavanja ove godine grad imati 37 umesto 27 miliona dinara koliko je bilo predvidjeno.\nZa razliku od prošle godine izvodjač radova na zimskom održavanju puteva na Divčibarama biće firma „Cevas CO „ iz Lazarevca.\nVozač automobila ceo život profesionalni vozač u Nemačkoj\nKrupni investitori za Valjevo


Home > Mladićeve snage su namerno otvarale vatru na stanovnike Sarajeva – tvrdi svedok\nPiše: Velma Šarić iz Sarajeva (TU br. 768, 7. decembar 2012.)\nBivši zamenik komandanta mirovnih trupa Ujedinjenih nacija u Sarajevu posvedočio je ove sedmice da je Ratko Mladić „evidentno“ komandovao svojom vojskom, koja je namerno otvarala vatru na civile u tom gradu.\nPenzionisani kanadski general Dejvid Frejzer (David Fraser), koji se na suđenju Mladiću pojavio kao svedok optužbe, nije neko ko je nepoznat u Haškom tribunalu.\nOn je u martu svedočio na suđenju ratnom političkom lideru bosanskih Srba, Radovanu Karadžiću. Osim toga, pojavio se i na haškim suđenjima generalima bosanskih Srba, Stanislavu Galiću i Dragomiru Miloševiću, koji su obojica osuđeni za zločine izvršene tokom rata (1992-95.) u bosanskoj prestonici i njenoj okolini.\nKao neko ko je u periodu od 1992. do 1996. komandovao vojskom bosanskih Srba (Vojska Republike Srpske, VRS), Mladić je optužen da je planirao i nadzirao opsadu Sarajeva, koja je trajala 44 meseca i u kojoj je poginulo skoro 12,000 ljudi. Optužen je za genocid, progon, istrebljenje, ubijanje i prisilno raseljavanje, koji su „doprineli ostvarivanju cilja – trajnog raseljavanja bosanskih Muslimana i bosanskih Hrvata sa teritorije na koju su pravo polagali bosanski Srbi“.\nGeneral Frejzer bio je zamenik komandanta mirovnih trupa UN-a (Zaštitne snage Ujedinjenih nacija, UNPROFOR) za Sarajevo, u periodu od aprila 1994. do maja 1995.\nOn je sudu ispričao kako je u vreme dok je bio angažovan u Sarajevu primetio da je vojska bosanskih Srba, kojom je komandovao Mladić, protiv sarajevskog stanovništva „namerno“ koristila tešku artiljeriju i snajpersku vatru.\n„[VRS] je zaista reagovala na vatru i provokacije vojske bosanske [vlade]”, kazao je Frejzer, dodajući da je odgovor Srba bio “evidentno prekomeran”.\n„Kada bi VRS otvarala vatru, ona je to činila nasumično i neselektivno. Svaki put kada bi muslimanska [bosanska] vlada otvorila vatru [na njih], oni bi dejstvovali deset puta jače”, objasnio je on.\nDodao je da kao oblik ratnih dejstava “granatiranje grada koji je tako gusto naseljen poput Sarajeva očito ne predstavlja prikladnu meru, pošto je u osnovi bilo nemoguće znati gde će granate pasti”.\nTo pogotovo važi za „modifikovane avio-bombe“, objasnio je Frejzer. On je rekao da je čuo za „pouzdane izveštaje“ po kojima je VRS delovala tom municijom po Sarajevu.\nReč je o avionskim bombama koje su bile prilagođene kako bi mogle da budu ispaljene iz bacača sa zemlje.\n„Po mom ličnom mišljenju, nije bilo nikakvog smisla da se one koriste, nikakvih vojnih razloga da se to radi“, izjavio je svedok.\nFrejzer je rekao i da se tokom svog službovanja u Sarajevu više puta sreo sa Mladićem.\n„Očito je on bio komandant, vrh komandne strukture unutar VRS-a“, kazao je svedok, dodajući da je to bilo vidljivo iz ponašanja generala Galića i Miloševića, koji su bili „jasno potčinjeni Mladiću prilikom donošenja odluka“.\n„Izgledalo je da je Mladić imao naročitu ličnu averziju spram UNPROFOR-a, i da je bio veoma sumnjičav kada je naša aktivnost u pitanju“, rekao je Frejzer. „Osećao sam da se u RS-u [Republika Srpska] naše trupe nalaze pod intenzivnim nadzorom i da nemaju slobodu delovanja u okviru vlastitog mandata.”\nTokom unakrsnog ispitivanja svedoka, Mladićev branilac Den Ivetić (Dan Ivetic) doveo je u pitanje Frejzerovu objektivnost, tvrdeći da je karakteristika UNPROFOR-a bila ta da je „delovao neproporcionalno kada su u pitanju napadi srpskih i napadi muslimanskih snaga“.\nIvetić je Frejzera pitao da li mu je poznato da je Majkl Rouz (Michael Rose), kao bivši komandant UNPROFOR-a, ranije posvedočio pred Tribunalom da su snage bosanske vlade unajmile „snajpere da pucaju na civile iz takvih uglova da za to mogu da se okrive Srbi“.\nFrejzer je rekao da mu nije poznata ta tvrdnja, ali je potvrdio da jeste bilo vatre sa obe strane i da su „u oba slučaja, žrtve bili civili“.\n„Jednom prilikom, područje [Sarajeva] je bilo dva puta bombardovano – najpre od strane srpskih, pa odmah potom od strane muslimanskih snaga – pri čemu je u oba slučaja granatiranje rezultiralo žrtvama. Ovo se možda zaista dogodilo i zato da bi bosanska vojska mogla da ima izgovor da okrivi srpsku stranu za ovo granatiranje“, nastavio je svedok.\nIvetić se osvrnuo i na činjenicu da je u novembru 1994. UNPROFOR od NATO-a zatražio da bombarduje iz vazduha položaje vojske bosanskih Srba. Svedok je rekao da mu je to poznato.\n„Ali, jeste li ikada zatražili da budu bombardovane i muslimanske snage?“, pitao je branilac.\n„Ne, nismo, jer iako je zaista bilo incidenata koje je izazvala vojska bosanske [vlade], oni nikada nisu dostigli onaj nivo intenziteta koji bi zahtevao intervenciju treće strane, što je – međutim – bio slučaj sa incidentima [vojske bosanskih Srba]“, odgovorio je Frejzer.\nIvetić je svedoka pitao i da li je upoznat sa incidentom koji se u Sarajevu odigrao 1994. godine, kada su na kolonu automobila u kojoj se vozio i komandant UNPROFOR-a „pucale muslimanske snage“.\nFrejzer je odgovorio da jeste, ali da je „smatrao da se radi o jednom izolovanom incidentu, pošto se kolona neočekivano zatekla u unakrsnoj razmeni vatre“ između muslimanskih i srpskih snaga.\nMladić je uhapšen u Srbiji, u maju 2011., nakon što je 16 godina proveo u bekstvu. Suđenje se nastavlja iduće sedmice.\nSource URL: https://iwpr.net/sr/global-voices/mladi%C4%87eve-snage-su-namerno-otvarale-vatru-na


Naš dvojac, u kojem su krajem februara Miloš Vasić i Martin Mačković kroz izborne trke obezbedili mesta u posadi koja će nas predstavljati na Olimpijskim igrama u Tokiju, pokazao je u Italiji da je trenutno posada od koje najviše očekujemo. Miloš i Martin su to potvrdili i na startu EP, jer su direktno iz kvalifikacija u dvojcu bez kormilara, zauzevši drugo mesto u svojoj grupi u vremenu 6:38,24 minuta, obezbedili plasman u sutrašnje polufinale.\n- Dogovor je bio da ne jurimo Hrvate, znali smo da će oni hteti da pokažu svima da su ovde najbolji i da će krenuti na prvo mesto. Pošto su tri posade išle dalje, dogovor je bio da Vasić i Mačković izveslaju kontrolisano, sa ciljem da budu prvi ili drugi. Sve su uradili po planu, sada čekamo polufinale maksimalno motivisani i spremni - rekao je trener srpskog dvojca, naš proslavljeni veslač i olimpijac Nikola Stojić.\nViktor Pivač i Aleksandar Beđik veslali su u drugoj od četiri kvalifikacione grupe u dubl skulu, u kojoj su zauzeli treće mesto u vremenu 6:32,72 minuta. To je značilo plasman u repesaž, s obzirom na to da je u ovoj disciplini direktan plasman u polufinale bio obezbeđen samo za pobednike grupa.\nTreća je od naših posada na regatnu stazu u Varezeu izašla Jovana Arsić u skifu, koja je samo dan ranije, u finalu Evropske kvalifikacione regate, obezbedila plasman na Olimpijske igre u Tokiju. Uz razmak od jednog dana, ona je u prvoj od tri kvalifikacione grupe bila četvrta u vremenu 8:34,53 minuta, što je značilo plasman u repesaž.\nPoslednji je u prepodnevnom delu programa od naših veslača na stazu izašao Aleksandar Filipović u skifu, koji je, kao i Jovana, dan ranije veslao u finalu Evropskih olimpijskih kvalifikacija, gde je bio četvrti. Aleksandar je sada, na EP, u vremenu 8:13,45 minuta kroz cilj prošao kao peti, što je takođe značilo da će do polufinala pokušati da dođe kroz repesaž.\nDubl skul je izveslao, najblaže rečeno, fantastičnu trku u repesažu - Pivač i Beđik su osvojili prvo mesto u grupi, u vremenu 6:33,47 minuta i plasirali se u sutrašnje polufinale. Naši momci su vodili od prvog prolaza, od 500 metara, i nisu ispuštali prednost do kraja trke.\nMora se istaći da je ovo odličan rezultat, jer je naš dubl tek na početku uveslavanja - posada je formirana pre jedva tri nedelje, što je, u konkurenciji daleko iskusnijih posada ogromno iznenađenje, koje naročito dobija na značaju ako kažemo da su Pivač i Beđik u ovoj trci bili bolji od svetskih vicešampiona Ronana Birna i Filipa Dojla, srebrnih Iraca sa poslednjeg SP iz 2019. (prošle godine SP nije održano zbog pandemije korone). Irci su na kraju u repesažu imali skoro tri sekunde zaostatka za našim momcima, završivši trku u vremenu 6:36,22 minuta.\nViktor Pivač (levo) i Aleksandar Beđik (Foto: VSS/Lazo Pivač)\n- Tek smo na pola puta što se tiče ovog Evropskog prvenstva... Prosto, kad je nova posada jednostavno ne zna čovek šta ga čeka. Momci su se u repesažu perfektno pokazali - znali smo da prva dva ulaze među 12 najboljih, a bilo je dosta respektabilnih ekipa. Pogotovo je tu iskakala Irska i strategija je bila da se proba parirati njima, ali momci nisu mogli da odole kad su im već ritam i zaveslaji išli tako, pa su stigli do prvog mesta. To je samo uvod, da li će biti dobro i dalje, to će se pokazati sutra u polufinalu, jer ovde ima dosta uveslanih posada, koje su godinama zajedno i videli smo da su odlično pripremljeni. Na osnovu onog što su Viktor i Aleksandar danas pokazali, izgleda da smo uhvatili priključak - ne bih sad mogao da kažem za koji je krajnji rezultat to dovoljno, ali je dovoljno za nadu da možemo da napadnemo A finale i plasman u borbu za medalje - zaključio je trener našeg dubl skula Lazo Pivač.\nNedugo posle dubla, na stazu je izašla Jovana Arsić, koja je u repesažu bila druga, u vremenu 8:02,18 minuta - a kako je plasman u sutrašnje polufinale bio obezbeđen za tri najbrža čamca, naša veslačica je ovim rezultatom ušla među 12 najboljih na EP.\nNažalost, Aleksandar Filipović nije uspeo da dođe do polufinala kroz repesaž - on je u svojoj grupi bio treći, u vremenu 7:13,46 - a kako su samo dva najbrža čamca nastavljala put ka borbama za medalje, naš veslač je svojim rezultatom obezbedio učešće u trci u kojoj će se boriti za C finale (za plasman od 13. mesta na EP).\nSvi naši takmičari će na regatnu stazu u Varezeu izaći i sutra, u subotu 10. aprila, a ako jak vetar ne bude poremetio planove, Evropsko prvenstvo nastavlja se prvim trkama od 9 časova.


Reporteri iznenađeni kad se drugi avion približio avionu predsednika SAD\nVojni transportni avion uslikan otpozadi, kako se sa desne strane udaljava od predsedničkog "Er fors 1" aviona, tokom leta iz Palm Biča na Floridi ka vojnoj bazi Endrjuz u Merilendu, 9. aprila 2017. (AP Photo/Alex Brandon)\nVojni avion SAD prišao je neobično blizu predsedničkom avionu "Er fors 1" (Air Force One), nekoliko trenutaka pre nego što se letelica kojom se prevozio predsednik Donald Tramp prizemljila u vojnoj bazi Endrjuz, u nedelju.\nAvion C-17 "Gloubmaster" primećen je kako se približava predsedničkom avionu u 18.23 časova po lokalnom vremenu, dok se "Er fors 1" spuštao ka svojoj matičnoj bazi, koja se nalazi u Merilendu, u blizini Vašingtona.\n"Er fors 1" nije preduzeo nikakve mere eskiviranja, pošto nije bilo indicija da je u bilo kakvoj opasnosti. Predsednički let okončao se bez incidenata, šest minuta kasnije.\nPredsednik Donald Tramp izlazi iz aviona "Er fors 1", nakon sletanja u Endrjuz vojnu bazu, u Merilendu, 9. aprila 2017.\nNekoliko novinara koji su bili u predsedničkom avionu, među kojima i izveštač servisa na engleskom Glasa Amerike, svedočili su incidentu, nakon što ih je uzbunio fotoreporter Asošijetet presa Aleks Brendon, koji je uspeo da na brzinu fotografiše drugi avion, nakon što se on približio na nešto manjoj visini iz pravca severa i iskrenuo se sa desne strane "Er fors 1".\nOni iz medija koji su videli drugi avion, uključujući i televizijskog i audio tehničara koji leti predsedničkim avionom još od vremena administracije Džimija Kartera, složili su se da nikada nisu prisustvovali takvom približavanju druge letelice predsedničkom avionu.\n"Rekao bih bez ikakve sumnje da je ovo čudan događaj", kazao je penzionisani pukovnik ratnog vazduhoplovstva SAD komentarišući incident, prenosi "Stratedžik sejntel", specializovan za geoprostorne obaveštajne teme.\nObjašnjenje nije dato\nAvionu "Er fors 1" kontrolori leta obično pružaju veću odvojenost od drugih letelica od standardnih 300 metara vertikalne i 4,8 kilometara horizontalne udaljenosti.\nNiko u nedelju uveče nije odgovarao na pozive preko javne linije, koja služi za odnose sa javnošću, u bazi Endrjuz. Ta PR služba zadužena je i za predsedničku vadzuhoplovnu grupu, koja upravlja i vojnim avionom VC-25, vojnom verzijom aviona Boing 747, koja se zove "Er for 1" kada njome putuje predsednik.\nNiko nije odgovarao ni na pozive telefonom upućene kontroli letenja u Potomak konsolidovanom radarskom terminalu, koji upravlja vazdušnim prostorom iznad baze Endrjuz, kao i iznad više od četiri komercijalna aerodroma u toj oblasti.\nNije bilo ni komentara iz Bele kuće i nije poznato da li je iko od viših zvaničnika administracije koji su bili u avionu, ili sam predsednik Donald Tramp, bio svestan situacije koja je nastala na ovom letu iz Palm Biča na Floridi.\nVratimo se golf turniru...\nIzmeđu ostalog, na letu su bili predsednikov glavni strategista Stiv Benon, savetnik Stefan Miler, savetnik za nacionalnu bezbednost H.R. Mekmaster i zamenik šefa službe Bele kuće, Džo Hegin.\nNovinari u pres kabini brzo su vratili svoju pažnju na TV ekrane i prenosu uživo poslednjih minuta Masters golf turnira, tokom inače jednoličnog leta tokom kojeg predsednik nije došao u zadnji deo aviona da razgovara sa novinarima.\nTramp se vraćao nakon četvorodnevnog boravka u svom letnjikovcu Mar-a-Lango, gde se bio susreo sa kineskim predsednikom Ši Đinpingom i odakle je naredio raketni napad na aerodrom u Siriji sa kog poleteli avioni sirijskog režima koji su izveli napad i navodno bacili nervni gas sarin na civile na pobunjeničkoj teritoriji.


Projekat 4G učionice za digitalizaciju nastave u ruralnim područjima - Bizlife.rs\n15:17 Beograd, 24/01/2019\nPredstavnici kompanije Vip mobile i Ministarstva prosvete, nauke i tehnološkog razvoja posetili su u sredu područnu školu „13. oktobar“ u selu Senje kod Ćuprije, kojoj su u okviru projekta „4G učionice“ donirani ruter sa brzim 4G internetom i prateću opremu u cilju unapređenja i digitalizacije nastave u ruralnim područjima Srbije.\nKako je saopšteno, projekat „4G učionice“ uspešno je realizovan u 2018. godini, kada su isturena odeljenja 25 škola širom zemlje dobila internet opremu za podršku nastavnom kadru u digitalnoj edukaciji i daljem razvoju učenika na tom polju. Odeljenja su povezana veoma brzom 4G mrežom, što je omogućilo đacima i da ostvaruju kontakt sa vršnjacima iz drugih škola i priključe se nastavi i edukativnim sadržajima matičnih škola.\nPomoćnik ministra za digitalizaciju u prosveti i nauci Saša Stojanović, savetnica ministra za digitalizaciju u prosveti i nauci mr Biljana Marić i vođa projekta u kompaniji Vip Mobile Ana Boroš Todić prisustvovali su časovima u školi u Senju, gde su se uverili na koji način je internet doprineo đacima i nastavnicima u radu i poboljašnju kvaliteta nastave.\n„Digitalizacija u obrazovanju je među najvažnijim prioritetima za nas, i na tom putu su ključna partnerstva kakva imamo sa Vipom, koji je prepoznao važnost da internet unapredi školovanje u svakom kutku Srbije. Ministarstvo je postavilo velike ciljeve za digitalizaciju, ulaganje u opremu škola i infrastrukturu, i ovaj projekat je pravi primer kako želimo da se uključe i velike kompanije“, poručio je Stojanović.\nŠkolu u Senju pohađa 39 učenika, a direktor Marko Đurić se sa nastavnicima zahvalio na donaciji. Iz kompanije Vip mobile poručuju da će nastaviti da osluškuju potrebe koje će doprineti razvitku lokalnih zajednica.\n„U Vipu, lidersku poziciju u digitalnoj transformaciji gradimo i kroz naše društveno odgovorno poslovanje. Veliko nam je zadovoljstvo što vidimo konkretne rezultate zajedničkih napora da osavremenimo školski sistem. Želimo da ostanemo partner države u digitalizaciji, što jeste i naša odgovornost kao inovativne kompanije u telekomunikacijama,“ poručila je Boroš Todić.\nProjekat „4G učionice“ jedna je od aktivnosti u okviru društveno odgovornog poslovanja kompanije Vip mobile koja podrazumevaju digitalna rešenja, poput aplikacije za bezbednost dece na internetu „Dečja zona“, platforme „Bezbedni klinci“, kao i digitalnog savetovališta u vidu donacije Savezu udruženja Autizam Srbija.\nvip 4g učionice\nZalosno je sto u skoli ima samo 39 ucenika. Ova skola postoji skoro 200 godina, a predstoji gasenje odeljenja od 5. do 8. razreda.\n24/01/2019 u 18:58


Radovanović: Uvesti obaveznu vakcinaciju javnih službenika – Sandzaklive najnovije vijesti iz Sandžaka\nobjavio sandzaklive 1. Oktobra 2021., 11:31\nBEOGRAD – Epidemiolog Zoran Radovanović izjavio je da je neophodno uvesti obaveznu vakcinaciju protiv korona virusa za radnike u zdravstvu, prosveti, policiji i za one koji rade u javnim službama. “Iako su se političari izgovarali da je obavezna vakcinacija protivustavna, što nije tačno, zaboravljamo na činjenicu da se mi i dalje zakonski nalazimo u vanrednom stanju. To ministru zdravlja daje ogromna ovlašćenja, pa i to da naredi obaveznu imunizaciju”, kazao je Radovanović za list Politika.\nRadovanović je rekao da je Krizni štab u “zimskom snu”, iako se znalo da na jesen sledi peti talas korona virusa. “Ovaj naš apel je zapravo i pomoć njima da se trgnu iz tog sna i preduzmu nešto jer je nečinjenje u toku epidemije krivično delo”, naglasio je on. Govoreći o kovid propusnicama, Radovanović je naveo da se s njihovim uvodjenjem zakasnilo jer je sada veliki intenzitet zaražavanja.\n“Do pre dva dana uveravali su nas kako su svi oni (u Kriznom štabu) jednodušni, da bismo tek sada čuli da su ipak predlagali uvodjenje kovid propusnica iako nisu tako govorili javno”, istakao je on. Radovanović je ocenio da je izostalo ozbiljno informisanje gradjana o važnosti vakcinacije, a da se na televizijama sa nacionalnom pokrivenošću može čuti “da se korona virus leči probiotikom”.\nNovopazarski Dom zdravlja traži 16 lekaraDruštvoDom zdravlja u Novom Pazaru raspisao je konkurs za zapošljavanje 16 lekara na određeno vreme zbog, kako su naveli, povećanog obima posla. Pravo prijav…\nVELIKI DUG RAZLOG NJIHOVOG NESTANKA? Otkriveni novi detalji o nestaloj porodici …DruštvoPolicija već pet dana traga za vlasnikom menjačnice Goranom Đokićem, suprugom Gordanom i ćerkom Lidijom, sumnja se da je Goran pozajmio veliki novac k…


eKapija | U zemlje ASEAN-a izvoze se milioni tona srpske pšenice preko trećih država - Da li je na pomolu mogućnost direktne trgovine?\nIzvor: eKapija | Ponedeljak, 09.11.2020.| 15:46\nU zemlje ASEAN-a izvoze se milioni tona srpske pšenice preko trećih država - Da li je na pomolu mogućnost direktne trgovine?\nNedavno je i u Srbiji obeležena 53. godišnjica osnivanja ASEAN-a (Asocijacije nacija jugoistočne Azije). Šefovi diplomatskih misija članica ASEAN-a u Srbiji bili su voljni da sa nama podele utiske i zapažanja vezana za perspektive razvoja same organizacije, država koje zastupaju ali i za budućnost bilateralnih odnosa i ekonomske saradnje sa Srbijom.\nASEAN je formiran u Bangkoku 8. avgusta 1967. godine, od strane osnivačkih država: Indonezije, Malezije, Filipina, Singapura i Tajlanda a ozvaničen potpisivanjem bankoške deklaracije. Od osamdesetih godina prošlog veka, savezu su pristupili Brunej, Vijetnam, Laos, Mjanmar i Kambodža.\nPrvobitni cilj formiranja alijanse bio je usmeren na pokušaj razrešavanja osetljive političko–bezbednosne situacije u etnički i kulturno izuzetno raznolikom regionu, te uspostavljanje mira i stabilnosti. Osim bezbednosnih pitanja, ciljevi unije podrazumevali su ekonomski, a time i svaki drugi vid napredovanja zemalja regiona.\nASEAN je, od osnivanja, prošao kroz čitav niz deklaracija, dogovora i institucija koje su menjale i usmeravale njegov razvoj, da bi 2015. godine konačno došlo do uspostavljanja ASEAN zajednice (ASEAN Community). Nju definišu tri značajne strateške sfere, koje potpun izraz dobijaju kroz delovanje pojedinačnih institucija: političko–bezbednosne, ekonomske i kulturne ASEAN zajednice.\nAktuelni statistički podaci sugerišu da je ASEAN trenutno 5. po redu najveća ekonomija u svetu, 3. najveća ekonomija u indo–pacifičkom regionu, kao i 3. najbrže rastuća glavna ekonomija u regionu u poslednjih 10 godina (odmah posle Kine i Indije).\nU okviru globalne trgovine, više od 3,4 hiljade milijardi dolara vrednosti svake godine prolazi kroz region ASEAN-a, što ga čini strateški veoma važnom tačkom svetske ekonomije. Postoje procene da će sa ekonomskim rastom većim od 5,5% godišnje, ASEAN do 2050. postati 4. najveća ekonomija u svetu. Iako su ekonomije pojedinačnih jugoistočnih azijskih država u različitim fazama razvoja, procenjuje se da imaju ogroman potencijal za ekonomski rast.\nKuriozitet je da je, od osnivanja, postojala velika skepsa međunarodne zajednice da će unija, čije se delovanje zasniva na principima poštovanja nezavisnosti i nacionalnog identiteta, suvereniteta, jednakosti, nemešanja i mirnog rešavanja sporova, s obzirom na specifičnu problematiku regiona, opstati. Međutim, kako koautor knjige "Čudo Aseana – katalizator mira", Kišor Mahbubani primećuje, zajednica ne samo da je opstala, nego je za oko 50 godina uspela da osetno poboljša životne uslove više od 600 miliona ljudi u regionu i postane ekonomski značajan faktor u svetu.\nNajznačajniji prodori ASEAN-a ostvareni su upravo u sferi ekonomskog napretka. Mahbubani ocenjuje da su se ekonomije zemalja jugoistočne Azije pojačale Sporazumom o slobodnoj trgovini iz 2015. kao i trgovinskim sporazumima sa velikim ekonomskim igračima: Kinom, Indijom, Japanom, Južnom Korejom, Australijom i Novim Zelandom. Od 2015. godine, predviđen je prosečni godišnji rast od 5,2% u periodu od 2016. do 2020. Danas postoje podaci da je 2019. totalni BDP svih zemalja ASEAN-a iznosio blizu 9.34 hiljada milijardi dolara, što je značajan porast u odnosu na prethodne godine.\nMeđutim, čini se da je danas, kada govorimo o ASEAN-u i pojedinačnim zemljama članicama, potrebno dodati i dimenziju koju je postavila kovid–kriza, a potom razmotriti izazove i perspektive daljeg razvoja kako zajednice, tako i pojedinačnih država.\nO nekim od ovih tema razgovarali smo sa šefovima diplomatskih misija Indonezije i Tajlanda u Srbiji, ambasadorom Mohamedom Čandrom i počasnim konzulom Kraljevine Tajland u Srbiji, Zoranom Đukanovićem.\nZnačaj i benfit ASEAN integracija iz ugla pojedinačnih zemalja članica\n- ASEAN je osnovan da bi poboljšao živote svojih ljudi, ubrzavanjem ekonomskog rasta, socijalnog napretka i kulturnog razvoja u regionu, kao i da bi promovisao regionalni mir i stabilnost. Jedan od ciljeva ASEAN-a je promocija aktivne saradnje i međusobne pomoći u pitanjima zajedničkog interesa, kao i obezbeđivanje podrške u edukaciji i istraživanjima. Sve države članice sarađuju na planu poboljšanja životnog standarda i promovisanja istočnoazijskih studija. Osim toga, ASEAN održava blisku i plodnu saradnju sa postojećim međunarodnim i regionalnim organizacijama koje imaju slične ciljeve i istražuje načine za još bližu međusobnu saradnju - izjavio je za eKapiju ambasador Indonezije, Mohamed Čandra.\nZoran Đukanović, počasni konzul Tajlanda, smatra da Asocijacija jugoistočnih azijskih nacija za ovu Kraljevinu predstavlja izuzetno bitnu organizaciju koja najpre doprinosi produbljivanju prijateljstva jugoistočnih azijskih naroda i razvoju ukupnih odnosa između država članica, naročito u sferi ekonomije, kulture i obrazovanja.\n- Perspektive međusobne saradnje zemalja članica ASEAN-a izuzetno su velike na svim poljima. U formatu saradnje kakav obezbeđuje ASEAN, države članice imaju mnogo lakši pristup tržištima, informacijama i savetovanjima, lokalnoj zakonskoj regulativi i čitavom nizu podsticaja i incijativa. Ukoliko se, kao i dosada, bude pravilno i uspešno vodila, ova organizacija može pružiti neslućene mogućnosti ukupnog razvoja – rekao je Đukanović za eKapiju.\nSaradnja Republike Srbije sa ASEAN-om i pristupanje Ugovoru o saradnji i prijateljstvu (TAC)\nAmbasador Indonezije pozdravio je interes Srbije da razvije čvršću saradnju sa ASEAN-om.\nOn je rekao da su i Srbija i ASEAN važni igrači u svojim regionima i da bi bliska saradnja između Srbije i ASEAN-a bila korisna za obe strane i za oba regiona.\n- Ohrabrujem Srbiju da pristupi Ugovoru o prijateljstvu i saradnji (The Treaty of Amity and Cooperation in Southeast Asia, TAC). TAC predstavlja osnov za održavanje regionalnog mira i stabilnosti na principima međusobnog poštovanja nezavisnosti, suvereniteta, jednakosti, teritorijalnog integriteta i nacionalnog identiteta svih nacija – istakao je Čandra i dodao da TAC obezbeđuje pravo svakoj od država da u nacionalnom smislu postoji bez spoljašnjiih uticaja, subverzije ili prinude, kao i da promoviše ideju razrešenja razlika i sporova mirnim putem.\nKada je u pitanju ekonomski aspekt, Čandra ohrabruje Srbiju da istraži mogućnosti na tržištu ASEAN-a. On ističe da je ASEAN dom više od 600 miliona ljudi sa sve većim prihodom po stanovniku svake godine. U poslednjih 5 godina, ekonomija ASEAN-a porasla je 5%. Globalni igrači u različitim industrijama prisutni su u ASEAN-u, a direktna strana ulaganja u 2019. godini dosegla su 160,6 hiljada milijardi dolara.\nSa druge strane, kada je u pitanju mogućnost saradnje Srbije i ASEAN-a, Đukanović je nešto uzdržaniji. On primećuje da se najveći izazov za zainteresovanost Srbije za saradnju sa zemljama članicama ASEAN-a odnosi na geografsku udaljenost.\n- Geografska udaljenost predstavlja prvu prepreku u kontekstu veće zainteresovanosti Republike Srbije za saradnju sa zemljama članicama ASEAN-a i to je sasvim razumljivo. Bez obzira na globalizaciju i komunikaciju koja se u 21. veku odvija veoma lako, čini se da regionalne težnje i dalje imaju prednost.\nĐukanović ukazuje i na nekomplementarnost ekonomija i kulture poslovanja dvaju strana, što se delimično odnosi i na poznavanje kulturoloških, istorijskih i tradicijskih segmenat. On, međutim, izražava optimizam u pogledu postepenog upoznavanja i zbližavanja nacija ASEAN-a sa Srbijom, njenim običajima i kulturom pa, u tom smislu i razvoja potencijala za ekonomsku, privrednu, kulturnu i obrazovnu saradnju.\nPotencijal ekonomskih odnosa između Srbije i istočnoazijskih država u budućnosti\nKada su u pitanju potencijali ekonomske saradnje između dve zemlje, ambasador Čandra kaže da bilateralna trgovina između Indonezije i Srbije ima pozitivan trend, da je u značajnom porastu svake godine i da indonezijske investicije rastu i doprinose izvozu iz Srbije. Dodaje da obe države imaju sporazum o izuzeću od viza, što je olakšica koja na duge staze može ojačati međusobne odnose Srbije i Indonezije, naročito u trgovini, investicijama i turizmu.\n- Postoji enorman potencijal bilateralne trgovine koji još nismo istražili. U 2019. indonezijski proizvodi u vrednosti od više od 52 miliona dolara ušli su na srpsko tržište iz trećih zemalja. Slična situacija važi i za srpske proizvode. Indonezijske kompanije uvezle su milione tona srpske pšenice iz trećih zemalja. Trebalo bi raditi na tome da se u budućnosti ovakav obrazac prevlada i promeni. Ako bismo mogli da povećamo direktnu trgovinu između Indonezije i Srbije, verujem da bi se i sam obim trgovine značajno povećao – istakao je Čandra.\nAmbasador Indonezije uzima u obzir i dubok uticaj kovid–krize, naričito kada su u pitanju ekonomske relacije. Naglašava da postoje predviđanja da će bilaterlana saradnja ove godine biti niža nego prošle.\nSa ovim se stavom saglašava i Đukanović, koji smatra da je situacija pandemije dodatni faktor da se potencijalna saradnja između Srbije i zemalja ASEAN-a uspori.\nAmbasador Čandra, međutim, izražava veru u povećanje komunikacije između poslovnih ljudi iz Indonezije i Srbije. Prilika za tako nešto može biti ovogodišnji Trade Expo Indonesia – indonezijski sajam trgovine koji će se zbog kovida održati virtuelno, i to od 10 – 16. novembra 2020. godine.\nAsocijacija nacija jugoistočne Azije\nČudo Aseana temelj mira\nSrbija i ASEAN\nsaradnja Srbije i Aseana\nizvoz u zemlje Aseana\nizvoz u jugoistočnu Aziju


Održana svečana akademija povodom 50 godina Tehnološkog fakulteta | UNIBL\n15. novembar 2013. 12:44:00 Univerzitet u Banjoj LuciOpšte\nNa Tehnološkom fakultetu Univerziteta u Banjoj Luci danas je održana svečana akademija povodom 50 godina postojanja i rada ove visokoškolske ustanove.\nPredsjednik Narodne skupštine Republike Srpske Igor Radojičić, koji je prisustvovao obilježavanju jubileja ovog fakulteta rekao je da Tehnološki fakultet na području Banjaluke bilježi ne samo pet decenija rada, već i duže. „Tehnološki fakultet kao dio nekadašnjeg Tehničkog fakulteta, u čijoj transformaciji su nastali današnji Tehnološki i Elektrotehnički fakultet dao je ogroman doprinos prijeratnoj industriji razvijajući kadrove za prehrambenu, tehnološku, hemijsku, industiju kože i obuće, te grafičku industriju“, rekao je Radojičić novinarima.\nRadojičić je podsjetio da mnogi od tih nekadašnjih proizvodnih sistema danas ne postoje, zaključujući da kroz promijene u nastavnim planovima i programima, otvaranjem novih i starih inovacija i dalje postoji potreba za starim kadrom u hemijskoj industriji, rafineriji nafte i ulja, prehrambenoj i kožarskoj industriji Srpske.\n„Ovaj fakultet dao je doprinos razvoju naučno-istraživačkog rada, mnogih tehnologija i uspostavljanja sistema kvaliteta u ovoj visokoškolskoj ustanovi“, istakao je Komić, obraćajući se na svečanoj akademiji.\nOn je rekao da Tehnološki fakultet danas ima moderne studijske programe zahvaljujući međunarodnim projektima i saradnji sa drugim fakultetima iz okruženja. Dekan Tehnološkog fakulteta u Banjaluci Miloš Sorak rekao je da je naučno-istraživački rad stub razvoja ovog fakulteta, te da Tehnološki fakultet ima nemjerljiv značaj, jer nijedno društvo ne može opstati bez proizvodnje.\nOn je rekao da ovaj fakultet školuje kadrove za proizvodna zanimanja gdje u procesima rada preduzeća određene ulaze treba pretvoriti u proizvode od čijeg kvaliteta se mjeri i sam kvalitet jednog društva.\nRektor banjalučkog Univerziteta Stanko Stanić rekao je da je Tehnološki fakultet za 50 godina rada bio motor razvoja hemijske, prehrambene, tekstilne i grafičke industrije na ovim prostorima.\nStanić je rekao da će u narednoj školskoj godini postojati potreba za školovanjem inženjera kožarske industrije na ovom fakultetu.\nObilježavanju jubileja Tehnološkog fakulteta prisustvovali su predsjednik Akademije nauka i umjetnosti Republike Srpske Rajko Kuzmanović, nastavnici Tehnološkog i ostalih fakulteta banjalučkog Univerziteta.\nOvaj značajan jubilej Tehnološki fakultet obilježen je i tradicionalnim naučnim skupom pod nazivom "10. Savjetovanje hemičara, tehnologa i ekologa Republike Srpske", koji ima međunarodni karakter, uz učešće autora iz 12 zemalja.\nTehnološki fakultet Banjaluka počeo je sa radom 1963. godine i do danas na njemu je diplomiralo 1.579 studenata, odbranjen 81 magistarski rad i 39 doktorskih disertacija.


ODLUKE KOJE MIJENJAJU ŽIVOTE: Lakša svakodnevnica za Kovačeviće i još 20 porodica | Banjaluka.net\nODLUKE KOJE MIJENJAJU ŽIVOTE: Lakša svakodnevnica za Kovačeviće i još 20 porodica\nBiti gradonačelnik znači donositi ključne odluke koje mijenjaju živote naših građana na bolje, što je zapravo i smisao svega. Jedna od takvih je definitivno i Odluka o ostvarivanju prava na naknadu za smještaj u porodice i nakon navršenih 18 godina, koja za porodicu Kovačević, ali i drugih 20 porodica, znači lakšu svakodnevnicu, poručio je na društvenim mrežama gradonačelnik Banjaluke Draško Stanivuković.\n– Danas sam imao priliku da povodom Vaskrsa, ponovo posjetim čestitu porodicu Kovačević i sa njima porazgovaram o svemu onome što ova Odluka za njih znači, a znači mnogo. Sa ponosom mogu da kažem da će Grad podržati i izgradnju kuće porodici Tubonjić u Konotarima, kroz donaciju sredstava od naplate “humanih parkinga” – istakao je gradonačelnik.\n– Hvala našem humanitarcu Miroslavu Subašiću i novinaru Ljubinku Spasojeviću što su svojim humanim radom i pričama, pokrenuli i nas koji donosimo ključne odluke, te omogućili da priča o porodicama poput Kovačevića dobije srećan kraj – zaključio je Stanivuković.


Od oktobra evidencija domaćih i stranih gostiju putem portala eTurista - TONS\nHomepage Blog Od oktobra evidencija domaćih i stranih gostiju putem portala eTurista\nOd 1. oktobra 2020. godine, početkom primene pravilnika kojim se uređuje oblast centralnog informacionog sistema (eTurista), ugostitelji će moći da prijavljuju domaće i strane turiste, isključivo putem ovog sistema.\nCentralni informacioni sistem u oblasti ugostiteljstva i turizma – eTurista objedinjuje sve podatke o ugostiteljima i ugostiteljskim objektima za smeštaj u Republici Srbiji. eTurista je obavezan i besplatan sistem dostupan putem interneta bez potrebe za posebnim instaliranjem na računaru. Beneficije korisnika od uvođenja eTuriste, nakon potpune implementacije sistema:\npojednostavljena prijava i odjava domaćih i stranih turista,\npodnošenje onlajn zahteva za kategorizaciju,\nevidencija uplaćenih boravišnih taksi,\nsmanjen broj administrativnih procedura i olakšano poslovanje.\nviši kvalitet usluge,\nsmeštaj u legalnim ugostiteljskim objektima.\nDržavne institucije i turističke organizacije:\nunapređenje statističkog praćenja turističkog prometa i analiza u realnom vremenu,\nsvakodnevni uvid u bazu podataka o smeštajnim objektima i ugostiteljima pružaocima usluga smeštaja,\nefikasnija naplata poreza i boravišne takse,\nsprovođenje aktivne marketing politike i podizanje konkurentnosti turističke ponude Republike Srbije.\nPortalu eTurista moguće je pristupiti putem ovog linka: www.eturista.gov.rs


Viktator i siromasi s istoka: Evropa isukala mač da saseče krila odmetnicima - 29.04.2018, Sputnik Srbija\nViktator i siromasi s istoka: Evropa isukala mač da saseče krila odmetnicima\nEvropska unija će naredne nedelje razviti novo finansijsko oružje u pokušaju da obuzda ono što Brisel vidi kao uspon neliberalnog nacionalizma na istoku bloka... 29.04.2018, Sputnik Srbija\nevropa, vesti, svet, istočna evropa, evropska unija (eu)\n20:17 29.04.2018 (Osveženo: 13:47 11.10.2021)\nEvropska unija će naredne nedelje razviti novo finansijsko oružje u pokušaju da obuzda ono što Brisel vidi kao uspon neliberalnog nacionalizma na istoku bloka, koji preti demokratskim osnovama Unije, piše portal „Euroaktiv“.\nKako navodi, velika pobeda na parlamentarnim izborima 8. aprila mađarskog premijera Viktora Orbana, kojeg su lideri EU prozvali „Viktator“, kao i borba za očuvanje nezavisnosti sudstva u Poljskoj, upalile su zvona za uzbunu o budućnosti Unije, koju će Britanija napustiti sledeće godine.\nEvropska komisija, uz podršku Nemačke, Francuske i drugih bogatih članica, predstaviće u sredu predloge u okviru budžeta za period od 2021. do 2027, kojima će siromašnije zemlje na istoku usloviti da poštuju vladavinu prava radi dobijanja finansijske pomoći, rekli su neimenovani zvaničnici za Rojters.\n„Biće uslovljavanja“, rekao je jedan od izvora, dok drugi tvrdi da će pritisak budžeta „promeniti igru“.\n„Imamo lidere koji flertuju sa drugim sistemom vrednosti. To je mnogo veća pretnja za Evropu nego ’bregzit‘“, smatra treći izvor britanske agencije.\nDetalji budžeta i dalje se razrađuju i biće predmet teških pregovora, ukazuje „Euroaktiv“.\nPrema predlozima, finansijski fondovi mogli bi da budu povučeni zemljama koje ne ispunjavaju obaveze da poštuju vladavinu prava, kao što je nezavisno sudstvo.\n„Euroaktiv“ navodi da Komisija poseduje niz alata kako bi „odsekla krila svojim kritičarima“.\nJunkerov cilj, dodaje portal pozivajući se na „ljude koji znaju kako on razmišlja“, jeste da izleči procep između istoka i zapada pre nego što napusti tu funkciju za 18 meseci i da ostavi iza sebe EU koja se preoblikuje nakon što je izgubila jednu od svoje tri velike sile.


Pravi vođa antivakserksog lobija je Krizni štab, koji je doprineo razvoju jedne takve sumanute ideje, smatra hirurg Zlatko Bokun, dok advokatica Komiteta pravnika za ljudska prava (YUCOM) Milena Vasić ističe da antivakseri imaju pravo na svoje mišljenje, ali ne i na svoje činjenice.\nOna je u serijalu Kvaka 23 agencije FoNet istakla da država ipak ne bi trebalo represijom da se bori protiv antivakcinaških struja i kampanja, kao i da nije opravdano hapsiti osobu koja u ovom trenutku zagovara nevakcinisanje protiv kovida.\n„Veliki broj ljudi odbija da se vakciniše, jer ne postoji poverenje u državu, u njene odluke, ni u način na koji je upravljala epidemijom od samog početka. Kada pogledate šta se dešavalo kod nas, nepoverenje je prilično opravdano“, ocenila je Vasić.\nVasić podseća da je u nekim državama visok procenat vakcinisanih zato što postoji svest o tome da smo deo kolektiva, a da su pravila tu da bi nas zaštitila, ali skreće pažnju i na to da se „neka naša lična i ljudska prava nužno kose sa pravima zajednice“.\nPrema njenom obrazloženju, „ne možete reći – ’Semafor ugrožava moje pravo na kretanje, ja neću da poštujem semafor’. Vi morate da poštujete semafor, jer ta prava postoje da bi sve nas zaštitila, ne radi se samo o vašem interesu“.\nProdržavni mediji u međuvremenu šire neproverene tvrdnje, šalju oprečne poruke i tako stvaraju konfuziju kod „ljudi koji ne znaju dovoljno o vakcinama, niti im je posao da znaju“, ukazala je Vasić.\n„Nisu sve obaveze pravne, neke su i moralne“, naglasila je Vasić i predočila da je to pitanje i Hipokratove zakletve.\nBokun: Sistem je dugo koketirao sa antivakserima, a sada se setio da su štetni\nS druge strane, doktor Bokun, koji je od početka pandemije angažovan u kovid zoni, smatra da takvim lekarima mediji poklanjaju mnogo pažnje, ali je uveren da su oni zapravo manjina koja se može „meriti u promilima“.\n„Njima je lako da sa našim glavama mlate gloginje, ali se nisu nešto pokazali da dokažu da taj virus ne postoji“, izjavio je Bokun.\n„Čak nisu ponudili bolje rešenje od vakcina. Ok, znači nećete vakcine, a šta ćete“, upitao je on i upozorio da su pristalice antivakserskog pokreta zapravo politizovana grupa s kojom je sistem dugo koketirao i za koju se tek sada dosetio da je štetna.\n„Sve te antivaksere krasi i jedna psihopatska crta – nedostatak empatije, nedostatak svesti o društvu, da ste vi deo društva, da niste sami ostrvo za sebe, da ste jedan arhipelag, i to je problem koji ne može da se reši“, rekao je Bokun.\nPrema njegovom viđenju, „jednostavno ne možete više nekoga da gledate na televiziji ili čitate u novinama kako priča to što priča, kako sebi uskače u usta dva puta dnevno, i naravno da će se izgubiti poverenje“.


Srbi još biraju potpredsednika\nNa konstitutivnoj sednici kosovske skupštine 17. jula, osim prvog čoveka parlamenta, biraće se i pet potpredsednika, od kojih jedan mora biti Srbin.\nKoga će da predloži na ovo mesto “Srpska lista” još nije odlučila, a za izbor njihovog kandidata biće potrebna prosta većina, odnosno 61 glas, što podrazumeva značajnu podršku albanskih poslanika.\nBudući predstavnik “Srpske liste” u parlamentu Saša Milosavljević kaže da ne vidi razlog da Albanci ne prihvate kandidata koga ova lista bude istakla.\n"To mesto je srpskoj zajednici svakako zagarantovano, kao što i ostalim manjinama pripada jedan potpredsednik, ali se oni na ovoj funkciji rotiraju na svakih šest meseci. O tome ko će biti naš kandidat još nismo razgovarali".\nSrpski potpredsednik biće i član Predsedništva Skupštine, a ovo telo razmatra i priprema dnevni red sednica. U prethodnom sazivu taj posao je obavljao Petar Miletić (SLS).\nIzbor prvog parlamentarca, prema navodima prištinskih medija mogao bi da se zakomplikuje, jer obe albanske političke opcije koje pretenduju na ovo mesto, najavljuju da će se obratiti Ustavnom sudu u slučaju da se ne sprovede ustavna procedura. A, to bi odložilo i izbor Vlade do septembra, jer je rok za odgovor suda 60 dana.


Lukašenko obećao nastavak represije nad novinarima i aktivistima\nBeta | 23. jul 2021.\nDugogodišnji autoritarni predsednik Belorusije Aleksandar Lukašenko obećao je nastavak obračuna sa aktivistima civilnog sektora koje je opisao kao bandite i strane agente.\nLukašenko je oštro kritikovao državne zvaničnike što su dozvolili delovanje nevladinih organizacija koje je nazvao „štetnim po državu“.\n„Operacija čišćenja je u toku. Mislite da je lako? Hiljade naših ljudi rade za njih, i njihovi mozgovi su poremećeni i isprani stranim novcem“, kazao je Lukašenko.\nBeloruske vlasti su prethodnih nedelja pooštrile obračun sa nezavisnim medijima i aktivistima civilnog društva.\nCentar za zaštitu ljudskih prava Vesna naveo je da su bezbednosne agencije ovog meseca izvršile više od 200 pretresa kancelarija i stanova novinara i aktivista.\nPrema navodima te grupe, vlasti su danas uhapsile još 11 aktivista.\nBelorusko udruženje novinara, čiju je zabranu juče zatražilo Ministarstvo pravde, navelo je da su vlasti drugi put ovog meseca pretresle stan slobodne novinarke Tanje Smotkine i priveli je po optužbi za „podsticanje nereda“.\nŠtrajk glađu uhapšene novinarke\nNovinarka američkog medija Radio Slobodna Evropa/Radio Sloboda Ina Studžinskaja, koja je uhapšena prošle nedelje, danas je počela štrajk glađu jer joj vlasti ne dozvoljavaju da vidi advokata, navelo je Udruženje i dodalo da u njenoj ćeliji nema kreveta i da svetlo gori 24 sata dnevno.\nU pritvoru je 31 novinar koji čeka sudjenje ili izdržavanje kazne.\nMinistarstvo pravde Belorusije je juče zatražilo od suda da zabrani rad Beloruskom udruženju novinara zbog navodnih nedostataka u dokumentima o zakupu kancelarije.\nUdruženje je navelo da ne može da obezbedi dokumenta za odgovor na tužbu jer su mu kancelarije zapečaćene od prošlonedeljne policijske racije.\nVlasti su u ponedeljak zamrzle bankovne račune beloruskog PEN centra, udruženja pisaca koje vodi Svetlana Aleksijevič, dobitnica Nobelove nagrade za književnost za 2015. godinu. Aleksijevič, članica opozicionog Koordinacionog saveta, otišla je iz Belorusije prošle godine pošto je bila privedena na saslušanje.\nLukašenkova vlast je počela oštar obračun s protivnicima posle predsedničkih izbora u avgustu 2020. godine, kada su širom zemlje izbili masovni antivladini protesti. Demonstranti su se pobunili zbog zvaničnih rezultata izbora, prema kojima je Lukašenko ubedljivo pobedio i stekao pravo na šesti mandat.\nZbog učešća na višemesečnim demonstracijama uhapšeno je više od 35.000 ljudi, od kojih je policija hiljade brutalno pretukla. Na meti vlasti bili su i novinari koji su izveštavali s protesta.\nNovinari sutra sedmi put postavljaju ploču – Tražimo ih\nTužilaštvo podnelo optužni predlog zbog napada na Daška Milinovića\nTokom rijaliti svedočenja trećeoptuženi za paljenje kuće novinara Jovanovića branio se neuračunljivošću\nAleksandar Lukašenko Belorusija Napadi na novinare\n← Upravni odbor samo loša šminka RTS-a\nIndikator političke nezavisnosti alarmantno visok na skali rizika →


Novi album Željka Joksimovića na mobilnoj aplikaciji! | Organ Vlasti\nNovi album Željka Joksimovića na mobilnoj aplikaciji!\nEkskluzivno na našem tržištu: novi album Željka Joksimovića na mobilnoj aplikaciji! Evo o čemu se radi.\nKorisnici mts mreže ekskluzivno će imati priliku da slušaju novih 11 (+ 3) pesama jednog od najpopularnijh pop muzičara u regionu, Željka Joksimovića, putem mobilne aplikacije „mts Željko Joksimović“. Aplikacija će biti dostupna za prvih 130.000 mts korisnika na Google Play i na App Store do 30. septembra i besplatna je za preuzimanje.\nNa jučerašnjoj konferenciji za novinare u hotelu Square Nine, saznali smo da se, po prvi put u Srbiji,m album jednog izvođača nalazi na mobilnoj aplikaciji i to samo za korisnike MTS mreže. Aplikaciju je od danas moguče preuzeti na Google Playu, dok će iPhone korisnici moći da je preuzmu za 7 dana.\nPopularni muzičar je istakao da je izuzetno zadovoljan zbog saradnje sa Telekomom Srbija, sa kojim već drugi put zaredom izdaje album.\nIzvršna direktorka za privatne korisnike Telekoma Srbija, Natalija Jegdić, izjavila je da su digitalni mediji izazvali revoluciju u muzičkoj industriji, dodajući da Telekom Srbija nastoji da inovativnim servisima uvek iznova obogati iskustvo svojih korisnika.\n„Uvek se trudimo da obradujemo naše korisnike novim i ekskluzivnim sadržajima, pa smo ovog puta fanovima Željka Joksimovića omogućili da premijerno čuju svih 14 pesama sa njegovog novog albuma koji izlazi u septembru. Osim toga svi korisnici koji skinu aplikaciju dobiće i dodatni sadržaj kao što su priče o tome kako je svaka pesma nastala. Takođe su pripremljene i ekskluzivne fotografije i niz materijala koji ćemo dodatno plasirati “, dodala je ona.\nU razgovoru sa ljudima iz MTS-a, saznali smo da je izrada aplikacije trajala tri nedelje, a u njoj se, pored samih numera, tekstova pesama i fotografija, nalaze i detalji kako su te pesme nastale u vidu priča koje je napisao sam Željko.\nMi smo već poslušali album i imamo svoje favorite, javite nam koji su vaši 🙂\nKourtney Kardashian ostavila Scotta Disicka\nSeksi ples Channing Tatuma


Први пјешадијски батаљон обиљежио Видовдан - Јадовно 1941. - КУЛТУРА СЈЕЋАЊА\nU Crkvi Svetog Velikomučenika kneza Lazara u banjalučkom naselju Lazarevo danas je obilježen Vidovdan, krsna slava Prvog pješadijskog bataljona Trećeg pješadijskog /Republika Srpska/ puka Oružanih snaga /OS/ BiH i Vojske Republike Srpske /VRS/.\nParastos u crkvi Lazarica Foto: SRNA\nKomandant ovog bataljona Savo Vidaković naveo je da pripadnici ove vojne formacije godinama baštine i njeguju tradicije VRS, te pokazuju zajedništvo sa narodom.\nOn je rekao novinarima da je Vidovdan važan ne samo za bivše borce VRS, već i sadašnje pripadnike OS BiH iz reda srpskog naroda.\nGeneral VRS Dragomir Keserović istakao je da je značajno obilježavati Vidovdan, kako se ne bi zaboravilo djelo VRS, koja je zajedno sa narodom i političkim rukovodstvom izgradila Srpsku.\n“Srpska je tvorevina koja ima perspektivu i bez koje nama ne bi bilo opstanka na ovom prostoru”, poručio je Keserović.\nOn je naglasio da je Vidovdan dan velikog stradanja, ali i nade i vaskrsenja srpskog naroda.\n“Kroz istoriju smo se mnogo puta pozivali na Vidovdan i kosovske junake. Mislim da je VRS dostojna da tu slavu slavi kao svoju. Iako danas nema VRS, ovakvi dani pokazuju da ona živi u mislima i srcima boraca, porodica poginulih boraca i naroda”, kaže Keserović.\nU Crkvi Svetog Velikomučenika kneza Lazara sveštenstvo Srpske pravoslavne crkve služilo je ranije, povodom krsne slave Prvog pješadijskog bataljona i VRS, Svetu arhijerejsku liturgiju, kao i parastos srpskim vojnicima poginulim od Kosovskog boja do danas.\nTim povodom osveštano je i slavsko žito i kolač, a organizovan je slavski ručak.\nObilježavanju krsne slave prisustvovali su i predstavnici MUP-a Srpske, udruženja proisteklih iz odbrambeno-otadžbinskog rata, Gradske uprave Banjaluka, bivši pripadnici VRS i brojni građani.\nPripadnici Trećeg pješadijskog /Republika Srpska/ puka OS BiH Vidovdan su tradicionalno obilježili i u kasarni “Kozara” sa sveštenstvom i vjernicima Srpske pravoslavne Crkvene Opštine Lazarevo.\nCentralna proslava Vidovdana, krsne slave VRS i Trećeg pješadijskog /Republika Srpska/ puka održava se na Ravnoj Romaniji u opštini Sokolac, a obilježavanju prisustvuju najviši funkcioneri Srpske.


Cvijanović: Očekujem rješavanje problema RTVIS | Palelive.com\nPočetna Regija Istočno Sarajevo Cvijanović: Očekujem rješavanje problema RTVIS\nISTOČNO SARAJEVO – Predsjednik Vlade Republike Srpske Željka Cvijanović izrazila je očekivanje da će biti pronađeno rješenje za probleme Radio-televizije /RTV/ Istočno Sarajevo, čiji radnici mjesecima ne primaju platu.\nNa pitanje novinara u Istočnom Sarajevu da li se Vlada Srpske može uključiti u rješavanje problema ove RTV, Cvijanovićeva je podsjetila da se Vlada u ovaj problem uključivala u nekoliko navrata i tokom prethodnih godina, te obezbjeđivala pomoć.\n“Međutim, osnivač ove RTV – grad Istočno Sarajevo nije pokazalo interes za funkcionisanje tog subjekta. Koliko sam shvatila, oni bi da daju podršku za neke druge medije, a ne za medij čiji su osnivači”, istakla je Cvijanovićeva.\nOna je napomenula da Vlada ima komunikaciju sa predstavnicima ove medijske kuće, ali da svako treba da radi svoj dio posla.\n“Vlada Srpske je zainteresovana da se stvari stabilizuju, ali moramo znati gdje se locira odgovornost, a ona se u ovom slučaju locira na grad. Postojale su ranije različite varijante kako da se taj problem riješi i mislim da ćemo naći rješenje”, rekla je premijer Republike Srpske.\nPrethodni članakRazočarane porodice nevino stradalih\nNaredni članakVeliki odziv mladih ekološkoj akciji


Toplana: Radijatori će biti topli najdalje do 1. maja – mojKontakt portal – Radio Televizija Kontakt\nToplana: Radijatori će biti topli najdalje do 1. maja\n-Grijna sezona zvanično se završava danas, a ukoliko temperature tri dana uzastopno u 21 čas budu ispod 12 stepeni, radijatori bi mogli biti topli i do 1. maja.\nPotvrdio je to “Glasu Srpske” direktor “Toplane” Mićo Milovanović.\n– Poslije 1. maja neće biti moguća isporuka toplotne energije jer tada počinje godišnji remont – naglasio je Milovanović.\nPrema njegovim riječima, ove grijne sezone “Toplana” je dobila manji broj prigovora na kvalitet grijanja nego ranijih godina.\n– Kvalitet naših usluga vidljiv je i po broju odobrenih umanjenja računa zbog lošeg kvaliteta grijanja. U ovoj sezoni to smo uradili za svega 149 potrošača u iznosu od 22.000 KM, dok je u sezoni 2011/12. bonifikacija bila čak 760.000 KM – rekao je Milovanović.\nDodao je da su dobili veći broj zahtjeva za priključenje novih potrošača na toplotnu mrežu u naseljima Kočićev vijenac i Starčevica.\n– To je dokaz da se izgradnja mini-kotlovnica u ovim naseljima pokazala kao odličan potez jer je evidentno poboljšanje kvaliteta grijanja – kazao je Milovanović.\nIstakao je da je maksimalna štednja u svim dijelovima poslovanja, smanjenje potrošnje mazuta, struje, vode, drastično smanjenje gubitaka na mreži, kao i maksimalna požrtvovanost svih zaposlenih u prošloj godini rezultirala uštedom od 5,5 miliona maraka.\n– Samo ovakvim načinom poslovanja obezbijedili smo kvalitetnu grijnu sezonu koja nijednog momenta nije došla u pitanje – kazao je Milovanović.\nDodao je da će u redovnom godišnjem remontu otkloniti kvarove koje su uočili u ovoj sezoni, kao i da će izvršiti rekonstrukciju proizvodnih kapaciteta i na taj način još više poboljšati kvalitet usluge.\nPrema ranijim najavama, za ovogodišnji remont planirano je minimalno 2,5 miliona KM, a većina novca biće potrošena na rekonstrukciju kotlova u krugu preduzeća, pa će u narednom periodu biti instalisana dva nova kotla ukupne snage 24 megavata. Njihovom izgradnjom godišnje bi trebalo još oko 5.000 tona mazuta, dok je trenutna potrošnja 20.000 tona.\nPrema ranijim podacima, dugovi potrošača prema “Toplani” iznosili su oko 30 miliona KM, a od toga 16 miliona KM su dugovi stari do jedne godine. Korisnici budžeta RS dužni su “Toplani” 3,2 miliona KM, a grada 571.000 KM.\nPolitičari iz Srpske na sastanku kod Dodika\nDevet beba rođeno juče u porodilištu


Pregled nedelje: Protesti, “nestanak novinara”, urušavanje pravne države… - Jutarnji GLASnik\nNedelju iza nas obeležili su protesti penzionera i građana protiv akciza na gorivo, izbegavanje nadležnih da govore o ulozi Milana Radoičića na Kosovu, ali i skrivanje iza patriotizma kada je reč o pitanjima o ulaganjima države na Kosovu. Centralna vest u medijima bila je ona o „nestanku novinara“ Stefana Cvetkovića koji je nakon dan i po pronađen, međutim, kako i zašto je „nestao“ i dalje nismo saznali. Ove nedelje emitovana je i prva „Insajder debata“ u kojoj su gostovali ministar Mladen Šarčević i poslanica DS Aleksandra Jerkov, a tema je bila obrazovanje i urušavanje sistema vrednosti.\nInsajder ove nedelje donosi istraživanje o bespravno izgrađenoj septičkoj jami na Pančićevom vrhu, ali i podatak o tome koliko izvršitelja, i zbog čega, ove je godine razrešeno dužnosti.\nNestao novinar pronađen kako šeta nedaleko od kuće u kojoj živi\nCentralna vest ove nedelje je „nestanak“, a zatim pronalazak novinara Stefana Cvetkovića. On je nakon dan i po pronađen “živ i zdrav u širem rejonu Bele Crkve”. Ovu informaciju, na vanrednoj konferenciji za novinare zajedno sa direktorom BIA i ministrom policije, saopštio je predsednik Srbije Aleksandar Vučić. Brzu reakciju države pozdravila su novinarska udruženja, a njima se i sam Vučić zahvalio. Ostalima, koje nije imenovao, poručio je „da tuguju što ishod nije bio takav kakav su želeli“.\nVučić je rekao i da nadležne institucije ne veruju u verziju koju je sam Cvetković izneo, da nije bilo tragova da je otet, da će Cvetković morati mnogo toga da objasni.\nNa pitanje novinara Insajdera da li to znači da je ceo slučaj izrežiran ili ne, rekao je da će to pokazati istraga.\nNavijač oslobođen zbog nedostatka dokaza za pomaganje u ubistvu\nNovinari Insajdera otkrili su protekle nedelje i da jedan mobilni telefon u vlasništvu vođe navijača Partizana Veljka Belivuka, koji je optužen za pomaganje u ubistvu, policija nije veštačila, uprkos zahtevu tužilaštva i naredbi suda. Belivuk je prvostepeno oslobođen zbog nedostatka dokaza a ovo je još jedan od pokazatelja da je ceo taj postupak po mnogo čemu bio sporan. Belivuk je, podsetimo, prvo bio uhapšen zbog sumnji da je ubio Vlastimira Miloševića u centru Beograda, da bi ga tužilaštvo kasnije teretilo da je nepoznatom izvršiocu pomagao u ovom ubistvu. Ko je ubio Vlastimira Miloševića početkom prošle godine nadležni do danas nisu otkrili, a sudski postupak se vodio protiv trojice pomagača među kojima je i Belivuk.\nĐurić „igra igre“ umesto da odgovara na pitanja novinara\nSporan je ove nedelje, po mnogo čemu, bio i nastup direktora Kancelarije za KiM, koji je na insistiranje novinara Insajdera da odgovori na pitanje iz svoje nadležnosti odlučio da optuži Insajder da „igra igre“.\nOptužba za „igranje igara“ usledila je nakon što je Đurić izbegavao da odgovori na više puta postavljeno pitanje. To pitanje je glasilo: u kom je svojstvu Milan Radoičić pregovarao sa kosovskim premijerom Haradinajem i da li kao direktor Kancelarije za KiM sada zna o kome se radi, imajući u vidu da je Radoičić u međuvremenu izabran prvi put na političku funkciju – potredsednika Srpske liste.\nĐurić nije bio rečit ni kada je bilo reči o drugim temama. Patriotizmom na konkretna pitanja o ulaganjima na Kosovu – pravilo je koje se ponavlja već gotovo dve decenije, a od tog pravila nije odstupio ni direktor Kancelarije za KiM.\nPrema analizi Insajdera, najmanje devet miliona evra je isplaćeno za vodovod iz budžeta Srbije, a da nakon pet godina stanovnici četiri opštine leto dočekuju bez redovnog snabdevanja vodom. Umesto da odgovori na različita pitanja Insajdera o tome gde je vodovod za građane na severu Kosova i koliko je za taj vodovod potrošeno iz budžeta, Đurić je ponavljao fraze poput one – „vodovod na Severu Kosova je preko potreban našem narodu“.\nMMF, Mali i ukidanje akciza na gorivo\nPoljoprivrednici su Vladi dali rok od sedam dana da odgovore na njihov zahtev za ukidanjem akciza na gorivo, a do tada će sačekati sa novom blokadom u znak protesta zbog najnovijeg poskupljenja.\nSa druge strane, novi ministar finansija Siniša Mali ponovio je izjavu predsednika Vučića da ulica neće govoriti Vladi koju politiku da vodi. Ipak, rekao je da se u Vladi razmišlja o smanjenju akciza na gorivo, ali ne zbog protesta već zato što se, kako je rekao, traži najbolje rešenje za sve građane. Ministar je ovo saopštio nakon što je u Vladi postignut novi dogovor s delegacijom Međunarodnog monetarnog fonda o novom savetodavnom aranžmanu.\nDok će o fiskalnoj stabilnosti Vladu savetovati MMF, kada je reč o reformi prosvete neće biti dovoljna jednostavna računica. Urušavanje sistema vrednosti, neuspešne reforme, politički uticaj na obrazovanje – neke su od tema o kojima su debatovali ministar Mladen Šarčević i poslanica DS Aleksandra Jerkov u prvoj “Insajder debati” koju možete pogledati na našem sajtu.\nCivilni i vojni penzioneri protestovali su ove nedelje u centru Beograda uz poruku da više neće da čekaju. Od Vlade traže da stavi „tačku na pljačku penzionera“.\nVladavina prava sa kojom se vlast diči nema u praksi\nA uprkos konstantnim tvrdnjama predstavnika vlasti da se u Srbiji poštuje vladavina prava, stvarnost ih svakodnevno demantuje.\nPrema istraživanju Insajdera, ne samo da država ne može da sruši nelegalni objekat od 1000 metara kvadratnih koju je zvanično izgradila famozna investitorka iz Smedereva Snežana Mitković, već to ne može da uradi ni sa septičkom jamom na Pančićevom vrhu.\nRepublička građevinska inspekcija je nakon kontrole gradilišta na Pančićevom vrhu ustanovila da je Mitković pored nelegalnog objekta od preko 1.000 kvadrata, za koji je izdato rešenje o rušenju još u januaru 2018, u međuvremenu bez dozvole izgradila i septičku jamu od čak 180 kvadrata. Inspekcija je naložila investitorki da ukloni septičku jamu, ali je Snežana Mitković umesto toga Ministarstvu građevinarstva dostavila izjašnjenje sa nizom primedbi na zapisnik u kojem između ostalog navodi da septička jama, kao i nelegalni objekat ne mogu biti srušeni dok se pravosnažno ne okonča postupak ozakonjenja koji je u toku.\nMeđutim, prema istraživanju Insajdera, Mitković se na Zakon o ozakonjenju pozvala na osnovu antidatiranog zahteva za legalizaciju – na njemu je upisana 2014. godina, iako postoje dokazi da je objekat na Pančićevom vrhu počeo da se gradi tek 2017. godine.\nNagrada osuđenom članu „naftne mafije“\nInsajder se ove nedelje bavio činjenicom da je u ime državne institucije uručena nagrada pravosnažno osuđenom članu “natfne mafije”. Srđan Knežević, nekadašnji vlasnik kompanije Knez Petrol, pravosnažno je osuđen 2016. godine, a još nije upućen na izdržavanje zatvorske kazne jer mu je ona nekoliko puta odložena zbog „završetka započetih poslova“. U postupku u kom je osuđen na 20 meseci zatvora, sud je utvrdio da je organizovana kriminalna grupa čiji je bio član, švercom nafte oštetila državu za 100 miliona dinara. U međuvremenu, Knežević je u ime kompanije Knez Petrol, čiji je sada vlasnik njegov otac, primio nagradu Najbolje iz Srbije koju dodeljuju Privredna komora i Ministarstvo trgovine.\nIzvršitelji imaju previše ovlašćenja\nBavili smo se i kontrolom rada izvršitelja. Tokom 2018. godine 17 javnih izvršitelja je razrešeno dužnosti. Kako je u Komori izvršitelja potvrđeno za Insajder, 12 je razrešeno jer nisu položili pravosudni ispit u skladu sa zakonom, četiri javna izvršitelja su razrešena dužnosti zbog obavljanja nespojivih poslova, dok je jedan izvršitelj razrešen na lični zahtev.\nMeđutim, interesantno je da, uprkos velikom broju prigovora i žalbi građana, nijedan izvršitelj nije razrešen zbog propusta u radu i kršenja zakona. I dok u Komori izvršitelja smatraju da je najveći broj pritužbi neosnovan, stručnjaci koji se bave problemom izvršenja smatraju da je zakon izvršiteljima dao prevelika ovlašćenja, kao i da je kontrola rada izvršitelja na niskom nivou.\nVučić opet obećao informacije u vezi sa ubistvom Olivera Ivanovića\nPet meseci od ubistva lidera Građanske inicijative Srbija, demokratija, pravda Olivera Ivanovića – istraga i dalje stoji u mestu, uprkos obećanjima predstavnika vlasti Srbije i Kosova da će ubistvo biti rasvetljeno. Samo predsednik Srbije Aleksandar Vučić je već dva puta obećao i najavio da će izneti informacije u vezi sa ubistvom Ivanovića. Do toga, međutim, nije došlo, a detalje o toku istrage nemaju ni porodica Olivera Ivanovića niti njegovi najbliži saradnici.\nTagged AKCIZA NA GORIVO, PENZINERI, PROTESTI, UBISTVO OLIVERA IVANOVIĆA


Vojvoda Tomislav da se izvini žrtvama genocida u Srebrenici | Autonomija\nVojvoda Tomislav da se izvini žrtvama genocida u Srebrenici\nNedopustivo je da predsednik države na taj način vređa žrtve genocida i njihove porodice\nInicijativa mladih za ljudska prava najoštrije je osudila izjavu predsednika Srbije Tomislava Nikolića kojom se negira genocid u Srebrenici.\nNikolić je Televiziji Crne Gore 31. maja rekao da u Srebrenici jula 1995. godine “nije bilo genocida” i da je “genocid teško dokaziv na sudu”.\n„Nedopustivo je da predsednik države na taj način vređa žrtve genocida i njihove porodice. Inicijativa zahteva da se Nikolić izvini žrtvama genocida u Srebrenici i konačno odrekne retorike svoje prethodne stranke”, navodi se u saopštenju za javnost.\nInicijativa je podsetila da su Međunarodni sud pravde i Međunarodni krivični tribunal za bivšu Jugoslaviju presudili da je u Srebrenici počinjen genocid.\n„Nakon ovakve izjave, koja unosi dodatnu neizvesnost u budućnost regionalnih odnosa, postavlja se pitanje kakav će biti odnos predsednika Srbije prema susedima na zapadnom Balkanu”, piše u saopštenju.